Arrasatek 41 milioiko aurrekontua izango du 2022an 3,3 milioiko gerakina gehitu ostean — Arrasateko Udala\nArrasateko Udalak 5.700.000 euroko gerakina izan zuen 2021an. Kopuru hori bereziki Foru Funtsetik jasotako finantzazioa aurreikusitakoa baino handiagoa izan delako eman da. Hainbat proiektutara bideratuko da gerakin hori, hala nola, kirol sailaren inbertsioak egiteko, Etxetxikiak eraberritzea burutu, Jose Luis Iñarra kalearen berrurbanizazio proiektua garatzeko edota kultur ekitaldien sustapenera.\nHori da Udal Gobernuak gaur arratsaldean, maiatzak 10, egingo duen osoko bilkurara eramango duen proposamena.2022ko aurrekontua, gerakinaren txertaketarekin, pasako da 37.737.291,17 €tik 41.064.997,49€ izatera.\n2021 urteko ekonomiaren bilakaera aurreikusitakoa baino hobeagoa izan da, eta horren ondorioz foru funtsetik esperotakoa baino 2.500.000€ gehiago jaso zituen Arrasateko Udalak 2021 urtean. Foru Funtsaren jarduera hobeaz gain, murriztu egin da udaleko obren gaineko zergan aurreikusitako eragin negatiboa, eraikuntza sektorearen bilakaera ona izan baita; bestalde, dirulaguntzak jaso dira Kulturolarako edota JAMErako, beste hainbaten artean, Gipuzkoako Foru Aldunditik, Eusko Jaurlaritzatik edota Europar funtsetatik.\nMaria Ubarretxena alkateak nabarmendu du ez dutela gerakin guztia orain txertatuko “testuinguru ekonomikoaren bilakaera argitu artean. Europan gerra bat dugu eta horrek ekonomikoki eragin zuzena du. Bilakaeraren arabera burutuko ditugu beharrezko txertaketak. Dena ondo badoa gordetako diru hau Kirol Azpiegituren Mapa garatzeko erabiliko genuke”.\nHorrela, 5.700.000 euroko gerakinetik 3.328.000 euro, Udal Gobernuak, 50 proiektutan eta ekimenetan inbertituko du, horietako hainbat herriarentzat estrategikotzat dituenak: “Covid-19aren pandemiak sortutako ondorioak jasaten ari gara oraindik, eta horri Ukrainiaren inbasioa gehitu behar diogu. Zuzenki eragiten du gurean, eta gu prest gaude eragin horri aurre egiteko: diru zati bat gordeko dugu beharrezkoa balitz azkartasunez erabili ahal izateko, eta gainerakoan, herriaren garapenean inbertitzeko. Egoera finantzario onak eta gastuen kudeaketa zuhurrak bermatu digu herria garatzen jarraitzea, herritarrak laguntzea, eta etorkizun hurbilerako babes neurriak ezartzea”.\nPartida gehienak ez dira berriak, 2022ko aurrekontuan sartuta zeuden. “Orain egiten duguna da osatu partida horiek eta hasitako proiektuak edo hastekoak zirenak finantzatzeko erabiliko dugu gerakina”.\nGerakina proiektu hauetara bideratuko da, beste hainbaten artean:\nKirol saileko inbertsioetarako 150.000€ gehiago. 220.000€ zeuden eta 150.000€tan handitzen da partida. Hau rugby zelaiko belar artifiziala aldatzeko erabiliko da. 340.000€ inguruko inbertsioa egingo da bertan.\nAurrekontu partehartzaileak. 261.000€tan handitzen da partida, 239.000€ zeuden hasieran eta guztira orain 500.000€ egongo dira.\nKultur ekintzak: jarduera eta ikuskizun gehiago antolatzeko 40.000€ gehiago jarriko dira, guztira 390.000€.\nArrasate Blues. 12.000€ gehiago. Ibai artek antolatzen duen Arrasate Blues ekintza laguntzeko, guztira 24.000€.\nJose Luis Iñarra kalea proiektua. 2019 urteko aurrekontu partehartzailetan irten zen J.L Iñarra berritzea. Prozesu partehartzaile bat egin zen 2020 eta 2021 urtetan eta bertatik irtendako beharrak proiektu batean jasoko ditu Udalak. 40.000€ zeuden urte hasieran, eta 50.000 euro gehiago inbertituko ditu.\nEtxezarretako lorategia, 6.000€ gehiago.\nGaragartzako fibrocementoa: 140.000€ gehiago. Guztira 490.000€.\nElektrizitate prezioaren desbideraketa. 400.000€ gehiago gaur egun jasaten ari garen prezioen igoerari aurre egiteko. Udalak urtean 400.000€ inguru gastatzen du elektrizitatean, baina aurten aurreikusten da beste 400.000€ gehiago beharko direla.\nGasa prezioen desbideraketa. 50.000 euro.\nJubilatuen omenaldia. Urtero SUDC elkarteak antolatu izan du bazkari hau, 2019an izan zen azken aldia, eta orain pandemia atzean utzi duela berriz antolatuko du, udalak 25.000€ jarri ditu diruz laguntzeko.\nKirola Kalera eta kirol sariak. Azken bi urtetan ez dira antolatu, baina aurten pandemia atzean utzita, berriz antolatuko dira, eta horretarako 20.000€ jarri dira.\nEtxetxikiak berrurbanizazioa. Partida hau 500.000€tan handitzen dugu, berrurbanizazio proiektua aurten bertan has dadin.


Ongi Etorri Pasaiara - Pasaiako Itsas Festibala | Festival Marítimo\nPasaia, portu onera\nPasaiako Udaleko Alkatea\nOngietorria egiten dizut webgune honetara Pasaiako Udalaren izenean.\nLaster iritsiko zaigu maiatza eta harekin batera Itsas Festibal hau, ekitaldi kultural eta turistiko handia izateko bokazioarekin sortutakoa.\nKontinente osoko kultura-agendak uztartuko dituen agertokia izango da Pasaia egun horietan, eta itsas ondarea, Pasaia udalerri gisa garatzeko hain elementu garrantzitsua, izango da protagonista nagusia.\nIraganera joatea ahalbidetuko digu Festibalak, baita gure historia birbizitzea eta gure marinel zaharren eguneroko bizitzaren esentzia arnastea ere. Europako hainbat tokitako ontzi tradizionalak hartuko dituzte badiako urek, eta jarduerez betetako museo flotatzaile txikiak izango dira.\nUdal-korporazioak pasaitarrak kontuan hartu nahi izan ditu Festibalaren diseinuan. Niretzat pozgarria da pertsona askoren lanarekin landutako programazioa aurkeztea, kolektiboen bidez edo indibidualki beren ahalegina eta dedikazioa jarri baitute erronka honi aurre egiteko. Lerro hauek baliatu nahi ditut haien denbora eta dedikazioa eskertzeko, baterako lan hori gabe hau guztia ez bailitzateke egia izango, inondik inora. Gainera, nabarmendu nahi dut gure herritarren proposamen, iradokizun edo ideia guztietara zabalik jarraitzen dugula.\nAzkenik, ongietorririk adeitsuena egin nahi diet gure gonbidatuei eta gure herriko atea inoiz baino gehiago zabaldu. Itsas kulturaren festa hau gurekin partekatzera gonbidatzen zaituztegu!


PROFEZIA 51, TURUTA JOTZEA 144000RENA!\nTURUTA JOTZEA 144000RENA!\nEZ IZAN BELDUR ENE TTIPI MAITEOK! NI NAIZEK ZUTOIHALA ALTXATZEN DU GAIZTOEN AURKA\nHunkitua YAHUVEH eta YAHUSHUAREN aurrean, ematen dut berba profetiko hau RUACHEN gantzudurapean. Eskatzen dut orain, zerbait ez baletor bat Eskritura Santuekin, mesedez, jakinarazi nazazue. Nik probatzen dut hitz egiten duen espiritu bakoitzak, bereziki mezu profetiko batean. Dezente e-postak bidaltzen nautenez eta beldurrez beterik daudenez, otoitz egin nuen kemenezko berba bategatik, baita niretzat ere. E-postak erantzuten nenbilen bitartean, beste aizta batek, profeta dena, kemena behar zuen. Gutxien espero nuenean, mezu profetiko hau gertatu zen. Otoitz egiten dut berba hauek bedeinkazioa izango direla zuentzat eta lagunduko diezazueten albiste izugarriak heltzen direnean gure bidean. Badakit horrela izango dela nirekin. Zerbait izugarria da YAHUVEHREN bozeramailea izatea eta otoitz egiten dut hitz bakoitza izan dadin HARK nahi zuen bezala mintzatua izan dadin.\nSentitu zaitez aske kopiatu eta bidaltzeko, besteei kementzeko garai batean, noiz izua bere maila gorenean egongo den.\nZer dabiltza nazioak asaldaturik? Zergatik darabiltzate asmo hutsal horiek gogoan? YAHUVEHREN aurka eta hark aukeraturiko Gantzutuaren aurka, altxatzen dira mundu honetako erregeak, elkar hartzen dute agintedunek: Hauts dezagun haien nagusigoa, eten ditzagun haien lokarriak! Zeruko tronuan dagoenak irri egiten du, YAHUVEHK iseka haien lepotik. Haserre mintzo zaie, BERE suminaz ikara ematen die: “NIK NEUK sagaratu dut Erregea Sionen, NEURE mendi Santuan”. YAHUVEHREN erabakia iragarriko dut. Hau esan dit: NIRE Seme zara ZU. Gaur zaitut NIK sortu. Eskatu NIRI, eta nazioak emango dizkizut ondare, lur osoaren jabe egingo zaitut. Burdinazko makilaz hautsiko dituzu, buztinezko ontzia bezala puskatuko.” Jokatu, beraz, zentzu onez, erregeok; zentza zaitezke, munduko agintariok. Zerbitzatu YAHUVEH begirunez, bizi ikaraz, oi gizaki hilkorrok, BERA sumindu eta zuen nagusigoa gal ez dadin, bat-batean pizten baitzaio haserrea. Zorionekoak HARENGAN babesten direnak!\nEtsaiak sartzen denean uholdea bezala, NIK altxatuko dut zutoihala haren aurka. Oraindik ez duzuenez ikusi, ez izan beldur NIK ahaztu dudanik honela egiteko promesa. ENE kuttunak, ez izan beldur, berriro NIK, YAHUVEHK, diot ez dezazuen beldur izan, ENE ttipi maiteak. Ez dizuet altxatu ordu honetarako eta eman dizuet ezaguera NIK, YAHUVEHK, eman dizuedana orain zuei uzteko. Zeu zara NIRE ezkutaturiko gantzuduradun bat. Orain da altxatzeko garaia eta irteteko zuen senitartekoei YAHUSHUARENGAN laguntzeko. Eman dizkizuet lursailak, ondareak, itsasontziak, uharteak, egoitzak eta baliabide ekonomikoak. MILIOIDUN SEKRETUAK DAUZKAT, BAI, BAITA MILIOI ANIZTUNAK eta ez zarete balio askorako izan NIRE Erreinuarentzat geratu zarelako munduko begietan, eta ordez, ibiltzen saiatu zarete NIRE kordel finean. Maite izan nauzue eta zerbitzatu sekretupean, zeren esan zenuten zuen barnean: Zer egin nezake YAHUVEHREN Erreinuagatik? Nola bultza nenkioke YAHUSHUAREN Ebanjelioari? Geratzen zarete, beraz, isilik eta ezkutaturik, halere, otoitz egiten duzue beste batek egin dezan zeuk sentitzen duzuna ezin duzula egin. Laster, beranduegi izango da, NIRE Apostolu eta Profetei laguntzeko. Ez duzue oraindik ulertzen prezioa hau ere, zeinen bitartez NIK hitz egiten ari naizen, ordaindu behar duten: erasoak baztertuak izan behar direnak, ez bakarrik esparru fisikoan, baizik eta esparru espiritualean? Laguntzen ari zara edo oztopoa izaten ari zara?\nNI, YAHUVEH, gaitasun anitz nabil zure gain isuritzen. NIRE ezkutuek jainkotiar jakinduria dezente daukate, ez bakarrik mundu honenganakoari buruz, baizik eta NIK bedeinkatu zaituztet eremu espiritualean RUACH ha KODESHENA. Lan egin duzue munduarekin batera eta, halere, ezkutaturik gorde zarete. Zuetariko askok jenioak zarete. NIK ezkutatu zaituztet honako hauek bezala:\nMota guztietako gobernuetan\nEraikitzaile enpresako jabeak\nEdozein motatako garraiobideen nagusiak\nEz dago ogibiderik non ez daukadan NIRE haur maiteak ezkutaturik. Hauek dira NIRE dizipuluak NIRE Seme YAHUSHUARI jarraikitzen diotenak eta YAHUVEHREN Legeak obeditu nahian dabiltzanak, eta ezkutatu NIRE hauek mundu guztian zehar daude sakabanatuak. Gizakiaren legeak neurtzeko erabiltzen duten araua hauxe da: Eskriturekin bat dator? Hauxe da dena neurtzeko araua. Egia bada, Tora eta Eskriturak baieztatuko dute.\nNIK, YAHUVEHK, ezkutatu zaituztet hau bezalako garai baterako. Otoitz egizue nola erabili zuen ulerpideak, gaitasunak, jakinduria, etxeak, higiezinen jabetza, indar ekonomikoa eta gaitasun espiritualak. Edozein jakinduria ez doana NIRE Eskrituren aurka erabili behar duzue laguntzeko eta trukatzeko, garai batean, noiz ez den egongo erosteko edo saltzeko edo besteei laguntzeko beste modurik. Zuen jakinduria, agerbideak, osaketa, ezaguera eta zuei emandako heziketa onura ekarriko du besteenganako garai horretarako, eta jakingo duzue noiz erabili, eta non erabili eta nori lagundu. NIRE Apostolu eta Profetak premia dute zuek ezkutatu zakizkieten hau bezalako garai baterako, gaiztoengandik haien hondamenaren bila dabiltzanak, beraz, inork ezingo du esan ohartuak ez zinetenik epaiketa heldu aurretik.\nNIK, YAHUVEHK, beti bidaltzen ditut NIRE Profetak eta Apostoluak, ez bakarrik damutasunarentzat, baizik eta datozen arriskuaz ohartzeko eta nola ihes egin etsaiaren atzaparretatik. NIRE ezkutatuak azarriak izan behar dira, partekatzen dituzuenean zuen ezagutza eta zuen agerbide ezkutuak, NIK, YAHUVEHK, egunero ematen dizkizuenak. Aurretik diotsuet: ez fio izan zuen indarrean, baizik eta fio zaitezte YAHUSHUAREN indarrean, nahiko baitzaizue edozer etorrita ere aurre egiten duzuna. Zerbait al dago zailegia YAHUVEHK lortzeko? Zuek aurre egiten dituzue, zuek uste duzuenari iraganezinezko harresiak ezin direnak eskalatu ezta inguratu. NIRE RUACH ha KODESHEN gantzudurarekin, ez duzue lur joko. NIK, YAHUVEHK, suntsitzen ditut esklabo mantentzen zizkizuten harresiak espetxetan, non baztertuak izan zareten besteengandik.\nNIK, YAHUVEHK, besteekin batzen zaituztet, zeren hauek ere NIRE ezkutuak izango dira, NIK ezkutatu ditudanak NIRE hegalpeko aterpean. Itxoin ikusi arte NIK, YAHUVEHK, egingo ditudan mirariak. Ikusiko duzue, zuen ordu onenak izango dira ikusten duzuenean berriro YAHUVEH askatzen, horiek, besteek hondatzeko ahaleginetan dabiltzanak haien aurka, dena NIRE Izenagatik. NIK YAHUVEHK, HAUTATU DUT PROFETA HAU ALDARRIKATZEKO 144000EN TURUTA JOTZEA. IKASI EZAZUE MOISESEN KANTUA (IRTEERA 15 ETA APOKALIPSIA 15) HARENGAN DAGO GARAIPENA YAHUVEHREN IZENEAN. NIRE Agindu Berria Apostolu honi ENE Alaba hauxe da: ORAIN DA GARAIA YAHUVEHREN AURPEGIA BILATZEKO ETA YAHUVEHREN BORONDATEA, ETA YAHUVEHREN MARTXAKO AGINDUAK. ZABILTZATE YAHUVEHK ESATEN DUENEAN IBILTZEKO, ARINEKETAN EGIZUE YAHUVEHK ESATEN DUENEAN ARINEKETAN EGITEKO, MINTZATU YAHUVEHK ESATEN DUENEAN MINTZATZEKO, ETA EZ EGIN EZER ESATEN DIZUTENEAN GELDI GERATZEKO ETA ITXOITEKO. Axolagabe hain txikia izatea erabakia, ikasi NIRI otoitz egiten, NIK agertu dezan NIRE borondatea, ez zuen borondatea.\nNIK, YAHUVEHK, gantzutzen ari naiz NIRE hautatuei lehen egin nuen baino neurri handiagoan. IKASI ETA AGER ZAITEZTE ONETSIAK, INORK EZ LEKIZUEKEEN DESBIDERATU ESKRITUREKIN. NI, YAHUVEH, bilarazten nabil NIRE tropak harresian, satanas eta demonioak kortaratzen dizuetenak gailentzeko. Zuek dauzkazuen armak ez dira haragizkoak, espiritualak baizik. Inolako armarik ezin du egon NIK zuetariko bakoitzari eman dizuedan gantzudura berezien tamainan, zuek jakin ez arren. NIRE garaian ikusiko duzue zutoihala NIK, YAHUVEHK, altxatuko dudana, kristauei eta juduei kalte egitera saiatzen diren horien aurka. Israeldar guztiak YAHUVEHREN Izenari hel egiten diotenak, ez daukatenak beldurrik erabiltzeko NIRE Izen sagaratuak, konturatzen dira atzipetuak izan direla, hortaz, txarto irakatsi zaie. Badago gantzudura, salbamena, askapena eta osatzeko boterea YAHUVEH eta YAHUSHUAREN Izenetan.\nNIK, YAHUVEHK, hauxe galdetzen dizuet: utziko dituzue eman dizkizuedan promesak? ITXAROPEN BEDEINKATUA eman dizuedana? Zergatik esango nuen NIK ez zaretela NIRE sumindurapean, baizik eta NIRE errukipean, eta zuek irakasten diezue besteei NIK, YAHUVEHK, ez dudala onartuko inolako ihesbiderik kristauentzat NIRI hots egiten didatenak YAHUSHUAREN Izenean? NIK, YAHUVEHK, arka bat daukat zuentzat. NIRE haur guztiak, NIREGAN dutenak konfiantza, entzungo dute NIRE ahotsa garbi, bakarrik sinetsi eta jarraiki galdetzen NIRI. Uste duzue, NIK, YAHUVEHK, hona arte ekarri dizuedala orain zuei huts egiteko? NIK, YAHUVEHK, ez dut Israel libratuko haren herria santuagoa delako. Benetan, haren bekatua ugari bezain da, hatsa zerura igotzen da, mundu guztiko nazioetan egiten den bezala. Ez dago nazio bat hobea denik besteak baino. NIK, YAHUVEHK, ez dut baimenduko Israel zeharo hondatua izan dadin, zeren NIK, YAHUVEHK, hitzarmena egin dut Abraham eta bere haziarekin.\nNIRE haurrak, txertatuak daudenak NIRE Seme YAHUSHUAREN Odolagatik, ez izan beldur. NIK, YAHUVEHK, ohoratuko dut Odolezko Hitzarmena egin dudana zuekin ere. YAHUSHUAREN askazi espiritualaren bidez, ZUEK ERE JUDUAK ZARETE. Ukatzen dutenak YAHUSHUAREN Odolezko Hitzarmena eta diotenak juduak direlako dela, ukatzen duten horiek YAHUSHUARI, NIRE Seme bezala eta zuen MESIAS, erne egon. NIRE Oparia ukatu duzuenez NIK, YAHUVEHK, eman dizuedana Kalbarioan, orduan, sinisten duten horiek eta fedea dutenak, Tora, Sabbath eta Festak gordez gero NIK salbatuko diedala, NIK, YAHUVEHK, gogoratzen dizuet, sakrifizio bat barik bekatuagatik, bekatu egiten duzuenean, ez dago eskaintza orbangaberik eta epaituak izango zarete, ez YAHUSHUAGATIK, baizik eta Moises eta Moisesen Legeak. Oi, zuek dohakabeak hau gertatzen denean!\nEz da egongo grazia edo errukirik Moises epaitzen dizuenean Epaiketa Egunean. Holako erraz izango balitz, uste duzue NIK bidaliko nuela NIRE Seme kuttuna YAHUSHUA jasateko eta hiltzeko zuen ordez? Denak egin zuten bekatu eta ez duinak izan ziren Sortzaile perfektu batentzat. Hainbat hobeto NIRE haurrentzat, bekatariak direla badakitenak, eta halere, ahalegin guztiak egiten dituzte obeditu eta damutzeko, barkamena eskatzen YAHUSHUAREN Izenean, eta badakite YAHUSHUA dela haien Odolezko Hitzarmena, sakrifikatua izan zena ere haien bekatugatik! YAHUSHUAK epaituko ditu honela onartu ziotenak, ez Moisesen Legea, ez Moises. YAHUSHUAK EPAITUKO DU PAGANOEI UKATZEN DIOTENAK BIZITZEARI BIZIMODU SANTUAK NIRE AURREAN ETA UKATZEN DUTENAK BEKATUGATIK ODOLAREN ORDAINKETA BAKARRA, SANTUA ETA ORBANGABEA.\nEz naizela gauza askatu eta babesteko? NIK, YAHUVEHK, dauzkadan egitasmoak zuentzat onerako dira eta ez txarrerako. Konfiantza izan ezazue NIGAN eta utzi bermatzeari zuen ulermenean. NIRE haurrek aitortzen dute NIK, YAHUVEHK, bakarrik ditudala erantzunak, eta NIK, YAHUVEHK, promes egiten dizuet zuzenduko dudala zuen ibilbideak ibiltzen zaretenean NIRE zapalduren atzetik. Zure zapaldurak bakarrik ibiltzerakoan desbideratuko dizkizute, baina NIRE zapaldurak pauso irmoak dira, garaipenera daramatzatenak. Sinetsi eta jaso garaipena. Borrokatu dakizunagatik zuzena dela. Tratatzen ibili zaren gizaki batzuk daude, NIK zure bizitzatik ateratzen nabilenak, besteak ekartzeko, zuri kemena emateko eta laguntzeko ibilbide guztietan mantentzera.\nEz esan ez dagoela astirik hau egiteko edo bestea. Alderantziz, konturatu zaitezte, ez al naiz NI denbora guztien Aita? Denboraren gordelaria, NIK, YAHUVEHK, denbora BERA naiz. Nor bestela geldi lezake denbora, aurreratu, edo atzeratu? Haur maitea, eta NIRE haur guztiak YAHUSHUARI deitzen diotenak Izenagatik eta dakitenak ezin dutela ezer egin Izen sagaratua barik, altxatu zaituztet hau bezalako garai baterako. NIRE gantzutu ezkutuetako zatia zarete. Nahiz eta etsaiak karraskatuko dituen haginak zuri kalte egiteko saiatzen, eta HAIEK IDATZI DITUZTE ZUEN IZENAK, NIK ERE IDATZI DITUT HAIEN IZENAK MADARIKAZIOAREN LIBURUAN ETA GAIZTO HAUEK IGAROKO DUTE BETIKOTASUNA SUZKO AINTZIRAN, UZTATZEN ORAIN EREITEN ARI DIRENA.\nNIK erakutsiko diet NIRE haurrei berriro, entzuten baduzue NIRE ahotsa eta ibiltzen bazarete NIRE zapalduretan, ISEKA EGINGO DIEZUE ETSAIEI SAIATZEN DIRENAK HONDATZEN ZUEI ETA NIRE SEME GUZTIEI, SAIATZEN DIRENAK ENTZUTEN NIRE BERBA BAKOITZA, ETA OBEDITZEN NAUTENAK, EDO BEHINTZAT, AHALEGINTZEN DIRA HONELA IZAN DADIN, ETA BADAKITE, BEKATU EGITEN DUTENEAN, YAHUSHUAREN ODOLA DAUKATELA BEKATUEN BARKAMENERAKO. NIK, ZUEN AITA YAHUVEHK, NAHASTUKO DIET GAIZTOEN TEKNOLOGIAREKIN. NAHASTUKO DIET HAIEN ASMAKIZUNEKIN. Azalpen lurreko edo zientifikorik egon barik, NIRE haurrentzat ipinitako lakirioak, alderantziz, harrapatuko dituzte eta eragina izango gaiztoen gain, YAHUSHUAREN jarraitzaileen hondamenaren bila dabiltzanak. Lehen egin nuena faraoi gaiztoarekin, egingo dut berriro. Bakarrik YAHUVEHREN eskuari esker, jausiko dira betiko mundu honetako Goliat guztiak.\nIGARKIZUNEN GORDETZAILE GAIZTOAK\nNIK deitzen ditudanak sekretuen gordetzaile gaiztoak, saiatzen direnak sekretuak erabiltzen okultismoko, demonismoaren, lege zientifikoen, ezaguera politikoaren eta gizakiak idatzitako legeak NIRE haurrak hondatzeko eta kentzeko NIK eman dizkiedan askatasunak NIRE haurrei, NIK, YAHUVEHK, ustekabea izango dut haientzat. Nahastuko ditu gaizto hauei jakintsuak direla uste dutenak. NIRE haurrei kalte egiten saiatzen dira. NIK, YAHUVEHK, eta NIRE Seme YAHUSHUAK zin egiten dugu babestuko dugula deituak eta gantzutuak direnak ordu honetarako.\nNIRE ahotsa entzuten saiatzen direnak klaruago beste edozein ahots baino, hauexek dira NIRE benetako altxorrak lurrean. YAHUVEH eta YAHUSHUARI hots egiten dieten guztiak eta fio direnak NIRE RUACH ha KODESHEGAN gidatzeko ezohiko gantzudurarekin ikusitakoaz desberdina, konturatu behar dira NIK kimatzen ari naizela eta kentzen haien bizitzetan kendu behar den guztia. Bai, zuen ahaideak ere kimatuak izan behar dira, edo kenduak YAHUVEHREN eskutik, NIK babestu behar baititut NIRE laztanak. Zuentzat ez badira laguntasuna, eta alderantziz, oztopoa badira, orduan, jakizue NIK kenduko dietela, ZEREN HAIEK TRADITUKO DIZUTE HERIOTZA ARTE, YAHUVEHK ez badu banatzen sekula ez zena ezarria bilduta egoteko bat bezala.\nOtoitz egizue eta bitartekaritza egin zuen familiakideengatik, baina NIK esaten dudanean joan zaitezten, eta hala ere, ez badizuet esaten eraman zuen familiakideak zurekin, maitasunezko froga izango da YAHUVEHREN partez. Utziko duzu dena NIGATIK, Loti bezalaxe, nori ihes egiteko esan zitzaion ? Ez zuen beste erremediorik bere emaztearengandik banatzea baino. NIK gatzezko irudian bihurtu nuen. NIK irakatsi behar izan nien berari eta bere alabei era gogorrean. NIK galdatzen dut obedientzia, bereziki aingeru bat bidaltzen dudanean ohartzeko: “Irten, ihes egizue, toki hau hondatzeko zorian dago.” Loten emazteak ihes egin zuen, baina bueltatu egin zuen bere burua atzerantz begiratzeko, eta atsekabetu zen bere ondare guztiak galtzeaz, bere etxe eta adiskideak hirian. Hau lezioa da. NIK ESATEN DIZUDANEAN IHES EGITEKO, AXOLAGABE ZERTZELADAK ZEINTZUK DIREN, OBEDITU, BESTELA LOTEN EMAZTEAREN PATUA IZANGO DA ZURE PATUA BAITA NIRE HAURRENENA.\nFio izan NITAZ eta jakizue NIK dauzkadan egitasmoak zuentzat onerako direla eta ez txarrerako. Irri egiten dut entzuten dudanean ETSAIEN KONPLOTA DIOTENAK KRISTAU ETA JUDU GUZTIAK HIL EGINGO DIRELA. Ez dute oraindik ulertzen etsaiak, nahiz eta tinko saiatu NIRE herria desagertu arazteko, egin zuten bezala Erromatar Enperadoretza eta Hitler, arek eta gehiago sakrifikatzen duten, arek eta gehiago izango direla altxatuak? Santuen odola sakrifikatuak direnak bakarrik ekarriko ditu Santu gehiago Zeruko Erreinura. Sauloak Pablotan bihurtuko dira. Etsaiak oso ergelak dira. Ez dute uste zeruak berak setiatuko dituela etsai deabruzko hauek eta zeruek beraiek isuriko dutela NIRE sumindura NIRE etsaien gain, asmoa dutenak makina bat erabiltzea jainkotzat jokatzen duena? Orain ere nahasten ari naiz etsaiei zuek ezagutzen ez dituzuen eratan. Kontuz, Oi, NIRE etsaiak, zeren zuen kreazioak zuen eta zuen maitekorren aurka bueltatuko ditut! NIRE haurrak askatuak izango dira.\nZenbat bider jada, ez bakarrik Ameriketan, baizik eta Israelen, NIK askatu ditut nazio hauek bakarrik igarotako hilean? Bai, bada, ez bakarrik hori, baina diotsuet mundua suntsitua izango zukeen, nazio batek gerrako olgeta hilkorrak jokatzen dituenean beste nazio baten aurka, eta zertarako? Mendekua, diruzalekeria, boterea, botere eta mendekotasun gehiagoren gosea. NIK, YAHUVEHK, bakarrik goragotzen dut eta erabili. NIRE herriak NIRE Seme YAHUSHUAREN Izenean hots egiten duenean, eta errukiagatik hots egiten duenean bizi diren nazioaren alde, baita bertan bizi ez direnen alde, nola gortu ninteke NIRE belarriak, nahita ere? Hauxe irakurtzen ari zarete orain, NIK luzatu dudalako denbora arrazoi bategatik: otoitz bitartekarikoen kariaz irten direnak mundu honi estaltzen NIRE Seme YAHUSHUAREN Izenean. Zuen ziurtasunezko kutxa oraingoz zintzoen otoitz sutsuak dira.\nNI NAIZ YAHUVEH eta ez dago NI bezalakorik. Altxatzen dudan zutoihala gaiztoen aurka ARMAK ERABILTZEN DITUZTENAK NIRE HAURREN BURMUINAK MANIPULATZEKO, aurkituko dute, ez bakarrik haien armak gaizki ibiliko direla, baizik eta alderantziz, NIK bueltatuko dut asmakizun guztia, makina guztia, gaixotasun guztia, arma biologiko eta bakteriologiko guztiak haien aurka. Haien familiakideak ere lotsatuak egongo dira haietaz eta maltzurren gorputzak beraiek ukatuko diote betetzeari haien bizitzako urteak. Hauxe da NIRE mendekua, saiatzen diren horien aurka YAHUVEHREN sinesmena dutenak eta YAHUSHUAREN jarraitzaileak suntsitzen. Maite zaituztet. Bai, YAHUVEH gorrotatzen duten horiek ere, NIK bakarrik sortu nizuen, eta YAHUVEHREN eskua bakarrik zerutik bidalia, izango da suntsituko dituena bai zuen gorputzak, bai zuen arimak, suzko aintzirara jaurtiz, damutzen ez bazarete otoitzean, barkamena eskatuz YAHUSHUAREN Izenean.\nUTZI AMERIKA BAKEAN. UTZI ISRAEL BAKEAN. Laga NIRE haurrei gurtu eta zerbitzatzeko askatasuna, egiaz eta botere gantzutuan. NIK ipini nuen Amerika aparte, libreen nazioa izan dadin eta bedeinkatu nuen gerra barik haren kostaldera letorkeenik urteetan zehar. Amerika, ez eman arinki hori zeinekin NIK bedeinkatu zaituzten, bakarrik beldurragatik. Altxa ahotsa eta uko egizu gehiengo isilduna izateari. Entzun daitezen zuen ahotsak. Gogoratu bata galtzen duenean haren erlijio askatasuna, eta okerreko gizakiak zentsuratuak, orduan, denak daude arriskuan haien erlijio askatasuna galtzeko. Horrenbestez, denak daude arriskuan galtzeko euren erlijio askatasuna. NIRE haurrak badakite hau ez datzela erlijio batean kentzen dena. YAHUVEH eta YAHUSHUARENGANAKO harremanetan datza, eraldatzen dena erlijio mota batean, jainkotasun modu batean, baina ez daukana barneko urrikalmendurik.\nKontuz YAHUVEH eta YAHUSHUAREN etsaiak! Zuen hondamen masiboko armak zuen gain itzuliko dira. Zentzu batean bidaliko dizkizue eta zeruko aingeruak bueltatuko dituzte beste norabide baterantz. NIK babestuko ditut NIRE haurrak, lehoi emeak babesten dituen bezala bere lehoikumeak. Kontuz YAHUVEH eta YAHUSHUAREN etsaiak! Zeren, begiratu, NIK entzuten diet NIRE haurrei hots egiten izu eta harriduraz, zeren irakatsi diedan bakerako borrokatzaileak izaten eta ez gerra-egileak, eta honek harridura eragiten die, gizakiaren gizagabetasunaren gaiztakeria mailagatik, gizon, emakume, mutil eta neskenganakoa. NIK entzuten ditut NIRE haurren beldurrezko oihuak, zeren haiek konturatzen dira, naturalean ezin dutela haien burua babestu. Orain ikusten duzue zergatik deitzen diet NIRE ardi eta bildotsak. Zein ardi edo bildots bere burua babestu lezake? Ba al ditu ardiak edo bildotsak atzapar zorrotzak, edo hagin zorrotzak, beste animaliei eman dizkiedan bezala? Ez. Ardia bere Artzain Onaren esku dago bakarrik gidatua izateko bazkaleku orlegi eta ur freskotara. NIRE benetako ardiak eta bildotsak ez daukate Mana edo Ur Biziaren urritasunik. NIRE benetako ardiak konfiantza dute NI, YAHUVEH eta YAHUSHUARENGAN Artzain Ona bezala. NIRE Izena YAHUVEH da. NIRE ardiak etorriko dira bakarrik NI NAIZ eta NIRE Seme kuttuna YAHUSHUAREN ahotsera, eta bakarrik entzungo dute GURE oraindik ahots patxadatsua RUACH ha KODESHEN (Espiritu Santuen) bidez.\nNI NAIZ Artzain On hori. NIK babestuko ditut NIRE ardi eta bildotsak mundu honetako otsoengandik. Egia da, NIRE ardietako batzuk hilak dira otsoengandik, eta batzuek pertsekuzioa jasango dute, baina hau beti egon da. Haien sariak ez dira ikusten hemen lurrean, zeruan baizik, betikotasunerako. NIK barre egiten dut entzuten dudanean nola etsaiek uste duten, NI, YAHUVEH, itsu nagoela, edo gor eta mutu, eta ez dudala errepikatuko entzun dudana NIRE Apostolu eta Profetei. NIK ohartzen diet NIRE haurrei hitz eginez haien espirituetara. Motzegia al da NIRE besoa zuei askatzeko, ENE haurrak? Sinisten duzue NI naizela zuen Sortzailea, YAHUVEH, dena sortu zuena zeruan eta lurrean? Ez al da YAHUVEHK zuen begiak eta belarriak sortu zituena? Uste duzue orain bista txarra daukadala edo belarri gorrak zuen otoitzak eta intziriak ez entzuteko, eta ikusi eta entzuteko etsaiek egiten dutena? Uste duzue, ENE haurrak, ez dudala altxatuko eta dagoeneko altxatu dudala zutoihala gaiztoen aurka? Haiek daukate haien urrutiko kontroleko ikuskera, baina NIK dauzkat NIRE aingeruak, guardia egiten 24 ordu egunero, behatzen eta argibideak ematen gaiztoek egiten ari diren guztiarena.\nBatzuek erabiltzen ari dira NIRE Seme YAHUSHUAREN Izena ere, NIRE haurrak atzipetu nahian, iragazten NIRE ardi eta bildotsen artaldeetan, ustez oharkabe pasatzen direla, eta ostera, NIK ikusten ditut haien bihotzak. NIK badakit zertara bidaliak izan diren egiteko. NIK ezagutzen dut otsoa, bat ikusten dudanean. Ikusten dut satanas etortzen lehoi orroka bezala, nori irenstekoen bila.\nNIRE haurrak atzipetuak izan litezke denboraldi baterako, baina bakarrik NIK baimentzen dudanean. Oi, dohakabea otso hori ardiaren mozorroa jartzen duena, NIRE haurrak barrandatu eta segadan harrapatzeko! Zein da zuen arimaren prezioa? Zeren horixe da kostatuko zaizuena. Zuen arima jaurtia izango da suzko aintzirara. Damutu zaitezte gaur, beranduegi izan aurretik. Aldendu egin duzuen gaitzetik, eta azaldu gaitza delakogatik. Lagundu NIRE haurrei. Bihurtu zaitez NIRE ezkutatukoren bat babestuko duena eta ez diena kalterik egingo NIRE haurtxo, Emaztegaia, Hautatuak eta Aukeratuei. Damutu zaitezte laidoztatu dituzuen haien guztien aurrean. Oraindik badago astia otsoak bihurtu zitezen arkumetan. Hau baliteke bakarrik NIRE Seme YAHUSHUAREN Odolezko Hitzarmenaren bidez. Lasterka egizu, otso, agudo, zeren NIK, YAHUVEHK, ikusten zaitut. Bakarrik zeuk ikusezintzat hartu duzu zeure burua eta mozorrotzen zara.\nBehatu dut lastoa eta garia elkarrekin hazten, eta orain garaia heldu da mundu honetara, noiz NIRE aingeruak berehala erauziko dute lastoa eta erreko dute, erretzen egongo den tokian betierean, lehenengo infernuan eta gero suzko aintziran. NIRE begiak beti erne daude, jeloskor maite dudalako eta babestu NIRE ardi eta bildotsak. KONTUZ ZUEK, UZTARRI DESOREKATUAN ZAUDETENAK, ZEREN ZUEN EZKONTIDEAK OTSOAK MOZORROTUAK DIRA. YAHUVEHK ordenatua ez dagoen ezkontzak, ez du iraungo datozen egun txar hauetan, egun txarrak txarrentzat. Zeren, beste behin, gaiztotasuna ikusi dut elizetan eta ministerioetan, non ikusi dudan, planta satanikoak hazten ziren bitartean boterez, jendaurreko harreran eta irakasten demonioen doktrinak. Ezkutuki, otsoak sartu ziren itxurakeriaz eta plantak egiten dituzten jarrera izan zuten, artzain, apostolu, profeta eta maisu bezala, eta bai, ebanjelariak ere. Jendea atzipetu dezakezue, baina kontuz, ezin duzue YAHUVEH atzipetu. NIRE Seme YAHUSHUAREN Izena erabiltzen duzue eta ministerioak izendatzen dituzue zeurearen atzean zuek zeuek aintza hartzeko, baina gorde duzue sekretu gaizto bat.\nSekretua da ez dituzuela eman zuen bekatuak, bihotzak, biziak eta arimak YAHUSHUARI. Horren ordez, erabiltzen dituzue botere ezkutuak, eta erabiltzen duzue NIRE Semearen Izena NIRE herria manipulatzeko, zuen dorreak eraikitzeko, eta egoitzak, elizak deitzen dituzuenak. NIK begiratzen ditut milioi anitzeko dolarreko jauregiak, ZUEK ELIZAK DEITZEN DITUZUENAK ETA NIK MAUSOLEOAK DEITZEN DITUT. NIRE RUACH ha KODESH ez dago haietan. NIRE benetako Apostolu eta Profetak ohartzen dizuetenak, irainduak dira, tratu txarrak hartuak eta kaleratuak. Nahiko gurtzapeneko itxurakeriaz. NIK bakarrik entzuten ditut NIGANA datozenak bihotz garbiekin, urrundu zaitezte NIGANDIK zuen itxurakeriazko gorespenarekin. Abeslari tonutik kanpo jarrienak bihotzak daukatenak prest NIRE borondatea egiteko, eta bizi direnak haien biziak santutasunean, ipintzen YAHUSHUA den guztia, haien nahiak eta apetak eta premiak baino lehenago. Hauxe da laudoriozko musika mota gorena NIRE belarrientzat, ez zuen goraipameneko dantzari koreografikoak. Benetako dantza RUACH ha KODESHEAN ez da irakasten, ez du koreografiko lanik inorengandik, RUACH ha KODESH izan ezik. Ez da egiten bakarrik dantzatu nahi duzuelako YAHUVEH eta YAHUSHUAREN aurrean, zuen oinak gantzutuak hori egiteko da, inork ezin du hori irakatsi. NI joan egiten naiz ikusten dudanean mundutarkeria tenpluetan eta elizetan.\nBenetako Apostolu eta Profetei ez zaie irakasten izaten, mundu honetako maisu hutsal bategatik. Eskola profetikoak ere burlakeria dira. Nola irakatsi zenezake sekula ikasi ez duzuna gizaki bategatik? Bakarrik RUACH ha KODESHEK hitz egiten du eta NIRE Apostolu eta Profetarengandik dario. Eskola horietan daudenak, hobe lukete damutzea eta konturatu daitezela gizakiak ezin duela osatu profeta bat, edo apostolu bat, edo ebanjelariaren ofizioa ere. RUACH ha KODESHEN gantzudura da eramaten dituena gizakiak. Ez da ezer ikasitakoa edo irakatsia. Artzain ona izateko, eredua de Artzain Ona. Artzainak eta Ebanjelariak: utzi saiatzeari eraikitzen zuen jauregiak hemen lurrean, utzi pilatzeari zuen aberastasunak lurrean. NIRE herriari diotsue ez prestatzeko larrialdietarako, ostera, zuetariko zenbat pilatzen ari zarete guztiaren onena? Zuetariko zenbat, artzain oparoak, ezkutaleku sekretua daukazue, eta zuen egitasmoak egin dituzue, axolagabe zuen kongregazioak? Zergatik uste duzue nahi dudana zuei emandako dirua hamarretakoetan, beirazko katedralak eraikitzeko? Edo Ameriketako eliza handiena eraikitzeko, edo munduarena? Ez litzateke dirua hobe erabilia NIRE herriari laguntzeko larrialdietarako prestatzeko? Jabe zarete zuen diamantezko meatzeenak, eta ostera, mespretxatzen dituzue benetako harribitxiak: NIRE haur maiteak.\nMundu honetan atzipetuak dauzkazue, oi, makurrak, baina zuen egunak kontatuak daude mundu honetan. Zer egingo duzue orduan? Enpresa legezkoa NIRE herria ustez babesten duena haiei bidalitako diruarekin zaintzeko NIRE haurrak deitzen direnei, orain artaldeak triskilatzen dituzue. Alderantziz, laguntzen diezue NIRE haurren bizitza pribatua bortxatzen saiatzen direnei. Saldu egin zarete eskaintzailerik onenari, eta haren izena satanas da. NIK ez dut NIRE herria erosten, ezta bere laztanak, leialtasuna edo konfiantza. NIK ez dut errekardaritzen gaiztoekin. Bakarrik ohartuko diet: Damutu zaitezte YAHUSHUAREN Izenean.\nZuek, artzain, ebanjelaria, apostolu, profeta eta maisu faltsuak, okadak ematen dizkiozue NI, YAHUVEHRI. Utzi idokitzeari NIRE artaldeak. Haurrak, ikusten duzuenean ministro bat, milioien jabe dena, harropuzten bere aberastasunaz zuen aurpegian, zergatik bakarrik gehiago ematen diozue, NIRI gehiago haserretzen? Ikusten duzuenean artzain bat harropuzten bere erloju Rolex edo bere Mercedes Benz edo Rolls Royce edo beste luxuzko autoak, edo bere jauregiaz harrotzen, ez duzue ikusten otsoa sartu dela maltzurki zuen artean? Ez itzazue bakarrik bere predikuak entzun, baizik eta epaitu bere fruitua. Konturatu zaitezte benetan NIRE ministroa izango balitz, eman egingo lukeela hartuko lukeena baino gehiago. Eliza daukazu zu zoazena, lanik gabeko jendea dituena, erakundeetako diru sarreran esku dagoena edo gabeziak igarotzen? ORDUAN, NOLA IPINI DEZAKEZUE DIRU HORI ESKAINTZAN ARTZAIN OPAROA ELIKATZEKO, ETA MUNDUTARTASUN ETA DIRUZALEKERIA ESPIRITUA ELIKATZEKO? EZ DUZUE USTE HAIEI SALATUKO DIEDALA ETA BAITA ZUEI? Artzain aberatsak, premia dutenak haien elizetan, haiek oparotasunean bizi diren artean, haiek euren buruak elikatzen dute, eta gosez hiltzen uzten dute NIRE ardiak. Artzain gaizto hauek, kentzen dietenak NIRE artaldeei, daukaten guztiarekin jabetzen eta gainera iseka egiten euren biluztasunaz. Askatasunaz hartzen duten artzainak, eman egin beharko lukete askatasunaz, eta ostera, ikusiko dituzue apostoluak eta profetak saltzen NIK dohain eman niena, RUACH ha KODESHEN gantzuduraren bidez.\nMinistro batek atsekabetzen nau asko. Lehen YAHUSHUAREN maitasunezko sinboloa zen, eta orain oilartzen da diamanteekin eta traje garestienak daramatza joskileak egindakoak, zeren gizonezko jantzien denda baten jabe da. Ostera, zer itzultzen die ez dutenei joskileak eginiko trajerik? Utzi esaten NIRE herriari YAHUVEHK esan zizuela eraiki dezazuen 10 milioi edo 7 milioi dolarreko eraikin hau. Handiago ez du esan nahi beti hobe. Nork zaintzen ditu ardiak eta bildotsak, ehunka milakakoak dituzuenean zuen kongregazioetan? Nola uste duzue ezagutzea zuen kongregazioak hainbesteko zenbakiekin? Ez al da artzainaren zeregina NIRE ardiak ezagutzea? Gehienak ezin dute lortu zuei telefonoz deitzea, ezta eskutitza ere.\nNIRE ardi eta bildots gehienak elizetan, non haiek txirotuak izaten ari dira bakarrik ikusteko eraikin ederrak, artzaina, gizona nahiz emakumea, urruti eta helezina jendetzetatik mantentzen da. Nor uste dute direla? Ez al zuen NIRE Seme YAHUSHUAK astia hartu baita jendetzak elikatzeko eta herriari ukitzeko, osatzen, askatzen, otoitz egiten eta bedeinkatzen?\nDESOHOREA ZUENTZAT HAINBESTEKO ZENBAKI HANDIKO ARDI ETA BILDOTS AURREAN, EZ DAKIZUE ZUEI ELIKATZEN DIZUETEN GIZAKIEN IZENAK! Gizaki hauek ezin dute zuen arreta erakarri, ezta hitzordu baterako ere. Kongregazioko aberatsak jasotzen dute zuen arreta agudo eta behar duten guztia, baita haien etxera bisita bat ere ez da zailegia artzain edo ebanjelarientzat, antola dezakete haien egitarauan. Itxurazaleak! LOTSA ELIKATZEN DUTEN GUZTIEI MINISTERIO ETA ARTZAIN HAUEI!\nGaldetu zure barnean: mega-elizetako artzain ospetsuenetako bat emango luke hitz bat, NIK erabiltzen dudan Apostolu hau bezalakoa, eman dezan? Ez, ez lukete egingo. Galdetu zure barnean: Ongi etorria izango litzateke NIRE Apostolu hau zure elizan NIRE Epaiketako hitz gogorrak eta damutasun aginduak emateko? ERANTZUNA EZEZKOA BADA, ETA ZUK BERMATZEN DIEZU ZURE HAMARREN ETA ESKAINTZEKIN, ORDUAN BEKATUAN ZAUDE. Bai, honek harritzen al zaitu? Laguntzen duzunean norbait bekatuan jarraitzea, orduan gaizkidea zara bekatu horrena. Damutu zaitez, gaur!\nEz lagundu ministerio bati, norbait ospetsuaren izenarekin aipatzen delako soilik mundu honetan edo eliza famatuena daukana edo ezagunena. Zer dio NIRE Hitzak, gizon guztiak onartzen bazaituzte eta mundu honetako gauzak maite badituzte? Horrek egiten zaitu NIREA? Mundu guztiak maite du eta onartzen dio YAHUSHUARI? EZ! Beraz, YAHUVEHREN Izenean hitz egiten duzuenean, Apostolu honek ari den bezala, ez da jendaurreko atseginaldi txapelketa. NIRE benetako Apostolu eta Profetak galduko dute munduko begien aurrean, premiak jasan behar izaten dituzte askotan, satanas gezurrak esaten ditu jendeari, NIK altxatu dudala, zama ekonomiak, emozionalak eta fisikoak arintzeko. NIRE haurrak beraiek zentsuratzen dute NIRE ahotsa, haiei esaten lagundu, maitatu eta mantendu ausarta eta azarri gutxiak NIK dauzkadanak, NIRI zerbitzatzen eta NIRE herriari zerbitzatzen.\nZeu al zara YAHUVEHREN ahotsa entzuten duten horietakoa, hitz egiten duena eta maiteko duena eta prest egongo dena lagundu eta mantentzeko NIRE benetako Apostolu eta Profetei, haiei etxeak zabaltzen, eta laguntzen zamak arintzen NIRE herria heltzeko zeruko mezuekin? NIRE benetako Apostolu eta Profetak ordaintzen dute prezioa gantzuduragatik eta ohituta daude tristurara, jasaitera, ukaziora eta pertsekuziora. Kontatzen duzu sekula dakarren ordainketa hau bezalako mezua ematea? Zergatik egingo zenuke hori baldin eta zeuk ez zaren ordaindu behar duen ordainketa zuzena? NIK badakit nor ari den hau irakurtzen eta entzuten, eta egunen batean galdetuko dizuet zer egin zenuten ministra honen zamak arintzeko. Kemendu egin zenuten baino ez bada? Altxatu zenuten bere izena otoitzean? Konturatzen zarete hain artzain gutxik prest egongo direnak ministratzeko gonbidatzera haien elizetan, mezu profetiko hau eman ostean? Baina NIK, YAHUVEHK, ez dut hitz egiten hau zerbitzari honi, baizik eta hauxe daukat zuen aurka, artzainak deiturikoak, ez zaretenak artzainak inola ere ez. Hobe zenukete bertan behera uztea, YAHUVEHREN sumindurari aurre egin baino, NIRE ardi eta bildotsei kaltetzearren.\nLOTSA ZUENGAN, ARTZAINAK: EZ ZARETE ARTZAINA NIRE HAURREK EZIN BADUTE KONTSEILURIK HARTU, LEHENAGO ELIZAKO KIDEA IZAN EZIK ETA ZUEN HAMARREKOEN FROGAK PASATU. FROGA BAT DA: KIDE BAT ONETSIA DA BAKARRIK HAMARRENA EMATEN BADU DOLARREN ZENBAKI ZEHATZ BAT ETA ELIZARA JOATEN BADA SARRITAN. Utzi txirotzeari NIRE artaldeak. Gogoratu zaitezte artzain batek zer babestu behar duen. Gogoratu zaitezte ez zaretela Artzain Ona. NIK ordenatu bazaituztet artzainak izan zaitezten, orduan bedeinkazioa izan behar zarete NIRE ardientzat. Hor egon behar zarete alde fisikoa bezala, NIRE hitzekin haiei kementzeko. Maitatu eta otoitz egizue haien alde eta haien askapenerako eta otoitz egizue haien arimagatik, NIRE Tora eta Nire Aginduak obeditzen irakatsiz, zu eredu bezala.\nEz baduzu NIRE gantzudura, orduan ez zara apostolua, profeta, ebanjelaria, maisu edo artzain. NI ez nago txunditurik titulatu zareten abadetegiarekin, izan ere, EGOKIAGO IZANGO LITZATEKE HILERRIA DEITZEA. Hitzak hil egiten du eta RUACH ha KODESHEK bizia ematen du. Daukazun ezagutza zeurea bada eta horren ezagueran konfiantza baduzu ministratzeko, orduan, ez zaude ministratzen guztiz RUACH ha KODESHEN gaitasunpean.\nAldendu NIGANDIK zuek, plantak egiten dituzuenak, zuek ezkutuki sartu zaretenak NIRE ardi artean, irakatsi diezue, txirotu diezue, eta ostera, ez zarete ezta NIREAK ere. Ez zarete ardi eta bildotsen zatirik. Otsoa zara irentsi nahian. Bidaliak izan zarete lehoi orroka harengatik, ez dena NIRE Seme YAHUSHUA. YAHUSHUA Juda leinuko Lehoia da.\nIraintzen batzuei, argitzen beste batzuei, YAHUVEH eta YAHUSHUAREN maitasuna, obedientzia eta aintzarako, 2001ko azaroaren 2an, gaueko ordu txikiko 1:50an. Zerbitzari Profetikoa YAHUVEH eta YAHUSHUARENA. Apostolu Elisheva Sherrie Eliyahu.\nHiztegi Mundiala Enkartak definitzen du turutaren deialdia, deia bezala ekintzara, premiazko deia edo bultzagarria jendeari zerbait egin dezan. [Turutaren Erabileratik gerra seinaletzat]


Oparipuina: Lumak – TTiKLiK!\n4.206 2 minutos de lectura\nIpuin hau, eraman beza askatasun haizeak Aitzol koloreztatzen duen txoko eta istorio bakoitza jasotzera.\n– Gogoratzen zara txikia zinenean zenuen itxuraz?\n– Ez dut horretaz hitz egin nahi!\nEz, Aitzoli ez zitzaion txori txiki-txikia zeneko bere itxura gogoratzea gustatzen. Ez zuen orain zuenarekin zerikusirik. Ez zuen orain zenarekin zerikusirik. Aitzol txikia zenean, luma grisek estaltzen zuten bere gorputza.\nBai, zaila izan daiteke sinestea, orain luma bakoitzean kolore bat baina gehiago duela ikusita, baina Aitzol bezalako txorientzat, ez da erraza izaten koloreak lortzea. Lortzea? Pentsatuko duzue agian… bai, Aitzol bezalakoek koloreak lortu behar dituzte, eta hori ez da lan makala.\nDuela hogei urte inguru hasi zen guztia, Aitzolek kabitik lehen aldiz jauzi egin zuenean. Beldur handiz hurbildu zen kiribildurik zegoen adarraren puntara. Ama eta aitaren alboan zegoen. Irrikaz eta urduri hiruak. Gurasoei azken begirada izuti bat eskaini eta jauzi egin zuen.\nHegoak zabaldu zituen eta eragiten hasi zen. Poliki-poliki. Gora eta behera, beste txoriei ikusi izan zien eran. Eta berehala hasi zen nahi zuen norantzan bidaiatzen. Astebete inguru igaroko zen hegaz ondo egiten ikasi zuenerako. Poz handiz hartu zuten gurasoek Aitzol txikiaren trebezia berria, eta Aitzol bere bidea egiten hasi zen unea pozez eta tristuraz hartu zuten.\nEgun hartan, Aitzolek gurasoen kabia utzi eta bere bizitzari ekin aurretik, amak esan zion:\n– Aitzol, maitea, ikusi duzu zure ezker hegaleko luma hori?\n– Hara! Berdea da eta! – Aitzolek harriturik.\n– Bai, bizipen garrantzitsu bat duzunean luma ere kolore bizizko bihurtuko zaizu. – aitak agur esaten zion bitartean.\nHalaxe hasi zuen Aitzolek bere bizitza.\n– Eta nora joango naiz orain?\nHori izan zen bere kezkarik handiena lehen hilabete haietan. Gutxinaka bere bidea egiten baino, bere bidea bilatzen. Egun batean zuhaitz altu-altu batera igo eta azken adarraren puntan kokatu zen arte. Han zegoela, begiak itxi, arnasa hartu eta haize bolada bat sentitu zuen.\n– Baina zer da hau?\nInoiz ez zuen halakorik sentitu. Inoiz ez zuen halakorik sentitzeko tarterik hartu. Inoiz ez zuen haizea laguntzat hartu. Berriro begiak itxi, arnasa hartu eta haizeak inguratu zuen Aitzol. Haize hori sentitzeak bete egin zuen eta begiak zabaldu zituenean eskuin hegalean luma gorri bat topatu zuen.\n– Hauxe da behar dudana! – oihukatu zuen ozen.\nEta berriro, begiak itxi eta arnasa hartu zuen. Oraingoan ordea, ez zen geldirik geratu. Haize harekin joatea erabaki zuen. Hegoak zabaldu eta hara eta hona ibili zen ordu luzez. Gaua iristean soilik hartu zuen atseden. Baina ez zegoen nekaturik, bakean sentitzen zen, aske.\nOrdurako lau luma zituen koloreztaturik, eta hori ikusita jakin zuen bere bidea topatu zuela. Egunero, adarrik altuenera igo eta haizeak zeraman lekura joatea erabaki zuen. Eta horrelaxe ezagutu zituen munduko ia lurralde guztiak.\nLurralde bakoitzean haize hark usain eta sentipen bereziak ematen zizkioten, eta luma gehiago aldatzen zitzaizkion kolorez. Zoragarria zen. Aske sentitu eta kolore zoragarrizko lumak zituen txori handi bihurtzen ari zen.\nBai, txori handi bihurtu zen Aitzol. Lagun mordoa egin zuen bidean baina beti itzultzen zen Euskal Herriko kostako herri txiki batetara. Han zuen lagun on bat. Beti istorio berriak entzun eta kolore berriak ikusteko irrikaz. Beti alboan izango zuela gogoraraziz.\nAitzolek aspaldi utzi zion txori grisa izateari. Horrexagatik ez zuen iraganaz hitz egin nahi izaten, koloretako lumek, munduan milaka kolore, pentsaera, usain, zapore eta bizimodu daudela ongi ikasirik zuelako… eta grisak hori ezkutatu lezakelako.\nLoari lapurturiko une batean idatzita, hego haizeak abenduan uda giroa ekarri digun gabon bezperan.\n21 21UTC agosto 21UTC 2013\n05 05UTC julio 05UTC 2012\nEvitando las amenazas, los chantajes y los castigos\n25 25UTC octubre 25UTC 2013


Nazioartean komediak, negutegi-efektua eragiten duten gasak murriztea dela eta | Revista\nKiotoko Protokoloa : Nazioartean komediak, negutegi-efektua eragiten duten gasak murriztea dela eta\nKiotoko Protokoloari behin betiko onespena, 2001eko uztailaren 16tik 27ra bitartean egin zen klimari buruzko seigarren konferentziak -Bonneko Gailurra- eman dio. Estatu Batuek 1997an sinatua zuten konpromisoa hautatu berri zen Bush presidenteak aurtengo martxoan bere kabuz haustea erabaki zuenetik, Protokoloa sinatu gabe geratzeko arriskua benetan larria izan zen. Bonneko Gailurra amaitu ondoren, ordea, Bushen Gobernua bakar-bakarrik geratu da nazioarteko panoraman, ituna sinatzeari muzin egin zioten beste herrialdeek -“aterkiaren taldea”: Kanada, Errusia, Ukrainia, Zeelanda Berria, Norvegia, Islandia, Australia eta Japonia- azkenean onartu egin dutelako. Nolanahi ere, erdietsitako akordioaren prezioa garesti samarra izan da, kontsensura iritsi ahal izateko egin behar izan diren kontzesioak latzak direlako; baina horixe izan zen bide bakarra igorpenen ia laurdenaren ardura duten Japoniak, Kanadak, Errusiak eta Australiak protokoloa sina zezaten. Bestela, akordioak porrot egingo zukeen behin betiko: indarrean sar zedin, negutegi efektuko gasen igorpenen %55 eragiten duten 55 herrialdeek izenpetu beharko zuten eta.\nArazoa benetan larria ez balitz, Protokoloak estatuei baimentzen dizkien estrategia batzuk komiko lirateke. “Aire beroa” eros daiteke, esate baterako. Herrialde bakoitzari gehieneko igorpen-kuota aitortu die Kiotok; Errusiak eta beste herrialderen batek, egiaz igorriko dutena baino kuota handiagoak kudeatzen dituztenez, beste herrialderen batek horien soberakinak erosteko aukera izango du.\nNegutegi efektuari buru egiteko legeriak antolatu eta neurriak hartzeko premia gorriaz estatuak eta nazioarteko erakundeak jabetzen diren bitartean, energi iturri berriztagarrien erabilera susta dadin bultzatzen ari dira erakunde ekologistak: biogasa, basogintzako produktuetatik eta nekazaritzako hondakinetatik eratorritako biomasa gasifikatzea, sukalde eta sutegi eraginkorrak, beroa eta elektrizitatea sortzeko geotermika, sistema fotovoltaikoak, erregai berriztagarria duten pilak, 10 MW bitarteko mikro- eta mini-hidraulika, eguzki-energia termikoaren bidezko beroa eta elektrizitatea, eguzki-sukaldeak, itsas uhinen energia, haize errotak, haize bidezko ponpaketa… Kontsumitzaileak ingurugiroari kalte egiten ez dioten teknologien aldeko aukera egin dezan ere ahalegintzen ari dira: etxeko-tresna elektriko eta industriarako ekipo eraginkorrak, ingurugiroarentzako errespetu handiagoa agertuko dutenak.\nZazpigarren hamarkadaren hasieran, kloroa oinarri duten konposatu kimiko batzuek -halo-karburoak, hain zuzen- ozonozko geruzari kalterik ez ziola egiten idoro zuten zientzialariek. Greenfreeze teknologia Greenpeacek sortu zuen 1992an, aparatuek hozgarritzat darabiltzaten CFC-en ordez, hidrokarburo naturalen (propanoa, isobutanoa, ziklo-pentanoa, etab.) bidez osaturiko apar isolatzailea bultzatuz. Errealitate dira gaur. Ozonozko geruza zein klimaren baitan kalteak eragin litzakeen gasik ez dutela, Greenfreeze hozkailu eta izozkailuak aurrera doaz gure merkatuan. Estatu espainolean fabrikatzen diren marka gehientsuenek Greenfreeze teknologia darabilte eta, hortaz, “Greenfresh” izen komertziala agertzen dute, inportatzen diren gehienek bezalaxe. Hala eta guztiz, baliteke dendan dauden marka horietako aparatu guztiak Greenfreeze ez izatea, lehenago eginiko modeloak badira, bereziki. Hori egiaztatzeko konpresorea (atzealdean dagoen depositu beltza) aztertu behar da: R-600ª marka baldin badauka Greenfreeze teknologiakoa da; ez da horrelakoa izango, aldiz, R-12 edo R-134a agertzen duena.


Sasi guztien gainetik... elkartasunagatik bildu - Zarautz - Zarauzkohitza.eus\nAritz Mutiozabal 2019-09-19 08:00\n"Harrituta gaude lehiak hartu duen oihartunarekin, eta oso pozik gaude jendea ematen ari zaigun erantzunarekin. Nahiko atipikoa da lehia hau, eta badirudi lagun dezente erakarriko duela". Elkartasun Desafiyua izeneko erronka berezia antolatu dute larunbaterako Zarautzen, 11/13 auziko 47 auziperatuen alde: ahalik eta belar gehien moztea, baina ez segarekin, baizik eta desbrozadora edo sasi-garbitzeko makinarekin.\nGorka Silban zarauztarra eta Ibon Berasaluze oriotarra daude egitasmoaren atzean. "Biok aspaldidanik ibiltzen gara basoko lanetan. Maiatza erdialdean, Orioko taberna batean hamaiketako bat egiten ari ginela, desbrozadorarekin zer-moduz moldatzen ginen atera zen gaia. Hala, bion artean saio bat egiteko ideia bururatu zitzaigun", kontatu du Silbanek.\nSozialki, beti hainbat eragiletan ibili direla eta, pentsatu zuten saioa aprobretxatzea "zerbaiten inguruan zabaltzeko" eta, aldi berean, diru pixka bat lortzeko. "Jakinda, 47 euskal herritar izango zirela epaituak irailaren erdian, otu zitzaigun horren alde egitea ekimen hau", jarraitu du Silbanek. Bertan bildutako irabaziak hasiera batean 47ak Herrian dinamikara bideratzeko asmoa zuten. Astelehen honetan fiskalarekin akordioa lortu dute 11/13 sumarioan auzipetutako kideek: Arantza Zulueta eta Jon Enparantza salbu, gainontzeko 45 epaituak ez dituzte espetxeratuko; tartean da Ainhoa Baglietto zarauztarra. Hori kontuan izanda, ez dute erabaki erronkako irabaziekin zer egin, baina segur aski presoen kausara bideratuko dutela.\nBi lagunen kontua izatetik, bi herri eta hamar lagun lehian jartzeko ekitaldi bat bihurtu da: batetik, Orio eta, bestetik, Zarautz. Silbanen hitzetan, "hasieratik argi geneukan ez genuela gu biok protagonista izan nahi, baizik eta herrien arteko lehian identifikatu nahi genuen hau guztia". Orioko boskotea honako kideek osatuko dute: Ibon Berasaluze, Aratz Madariaga, Emeterio Iribar, Larraitz Lazkano eta Leire Zinkunegi. Zarauzkoa, berriz, ondorengoek: Gorka Silban, Nerea Permach, Eneko Landa, Nagore Martinez eta Bittor Urbieta.\nIbon Berasaluzeren iritziz, "aberatsa" da ekimen hau: "Euskal Herrian agian jende batengana iristeko ez da nahikoa lau kartel jarri eta manifestazio bat antolatzea. Orduan, honek badu amua beste zenbait jendek ikusteko ze egoera latz gertatzen diren Euskal Herrian, eta, gainera, umorea jarrita. Alde horretatik, behintzat, uste dut asmatuko dugula eta San Martingo belardia beteko dela".\nTalde bakoitzak desbrozadora bat, bi eskuare, hiru sare eta ate bat izango ditu baliabide gisa egin beharreko lanak gauzatzeko; 20 minutuko bina saio egin beharko dituzte, eta belar gehien biltzen duenak irabaziko du. Saio eta saio artean, gainera, Anjelusa izango da. Barre egiten dute Silbanek eta Berasaluzek: "Ez da Anjelus kristaua izango. Ez behintzat ezagutzen dugun bezalakoa. Hor ere izango dira hainbat ezusteko, ez baita izango tradiziozko betiko lehia hori. Horrekin puskatu nahi dugu, eta umore puntua jarri".\nErronka, segarekin izan beharrean, desbrozadorarekin izateak jada mozten du ohiturarekin. Berasaluzek berak zalantzan jartzen du hori. "Federazio inguruko jendearengana jo dugu epaile lanak egiteko, belarra pisatzeko eta materiala lortzeko, eta hasieratik laguntzeko prest agertu zaizkigu. Beraz, alde horretatik, puzzlea goitik behera osatuko dugu egunean bertan. Beraz, ez dakit tradizioarekin hautsiko dugun". Kuriosoa, behintzat, bada. Alde horretatik, Silbanek gonbidapena luzatu du: "Kartelean jarri dugun moduan, norbait segarekin etorriz gero, lekua egingo genioke gustu handiz".\nLagun batek esan zien San Martin ermitako belardia toki aproposa izan zitekeela hitzordurako. "Ikuskatzera etorri ginenean, aurreikusi genuen eguraldi onarekin sekulako parajea zela", nabarmendu du Silbanek. Inguru horretako zelaiak Zarauzko Parrokiaren jabetzakoak dira, eta inolako arazorik ez zioten jarri ekimena garatzeko. Uztaila erdialdean txukundu egin zuten, eta orain mozteko ederki dagoela azaldu dute.\n"Jendea oso hurbil"\n11/13 sumarioko auzipetuetako bat izan den Ainhoa Bagliettok adierazi du "harrituta" geratu zela ekimenaren berri eman ziotenean. "Oso ohituta gaude manifestazioetara, informazio banaketara, bonu salmentara... bana horrelako gauzak harrigarriak dira. Horrelako gauzek adierazten dute beste jende bat ere oso hurbil daukagula".\nBaglietoren hitzetan, "antolatzaileek adierazi didate, hau ez dela 47 auzipetuen egoeragatik bakarrik. Esaterako, hor daude Orion Patxi Uranga eta bere alaba Xuaren kasua. Bada egoera hori ere aldarrikatzeko eta diru laguntza bat biltzeko, baita espetxean preso dauden 250 lagunengatik ere. Nik uste dut babes hori sentitzen dutela, sentitzen dugula eta sentitu behar dutela guztiek".


«Antzezpenen atzean mezu pedagogikoa dago» — dantzan.eus\nHemen zaude: Hasiera › Hemeroteka › «Antzezpenen atzean mezu pedagogikoa dago»\n«Antzezpenen atzean mezu pedagogikoa dago»\nKepa Fernandez de Larrinoa, Alkizan bizi den bilbotarra, Antropologiako irakaslea da Donostiako EHUn. Ospakizunen antropologian espezializatu denak Egunerorekin izan du solasaldia bere lanaren inguruan.\nZer egiten du bilbotar batek Alkizan? Zein izan zen zure lehen kontaktua herri txikitxo honekin?\nNire lehen azterketa antropologikoa Alkizan egin nuen. Ia bi urtez Peru baserrian egon nintzen apopilo. Denbora honetan harreman sozialetarako espazioak aztertu nituen. Espazio eta denbora kontutan izanik, hizkuntzaren erabilera noraino baldintzatua zegoen jakin nahi nuen. Hau da, lana, aisia, naturaren erritmo biologikoak norainoko eragina duen herritarren arteko harremanetan. Ondoren hainbat urte pasa ditut atzerrian eta Iparraldean bizitzen. Eta duela urte batzuk, hemen lursail batzuk salmentan zeudela aipatu zidaten. Gustuko lekua iruditu zitzaidan, eta etxetxo bat eraiki eta bertan gelditzea erabaki nuen.\nAtzerria aipatu duzu, baina zeunden lekuan zeundela ere euskaldunak izan dituzu aztergai.\nEgia da bai. Nire hurrengo geltokia Kanada izan zen. Han unibertsitatean irakasle laguntzaile lanak burutu ondoren, lau hilabetez AEBetara joan nintzen. Euskal amerikarren festak izan nituen hizpide, euskal nortasunak Ameriketan dituen erreferente soziokulturalak, ohiturak, irudiak... Bertatik ondorioztatutakoa, Ameriketako euskaldunen festak beraien bizimodu aldaketaren adierazgarri direla da. Lehenbiziko belaunaldia pribatuan adierazten zen, oraingoa berriz, publikoki. Hasierako euskaldun haiek mendian bizi ziren, eta orain hirira inguratzen hasi dira. Egun, hori da beraien jaialdietan irudikatzen saiatzen direna, menditik hirirako pasabidea, alegia.\nLondreserako bidaia ere egina duzu. Bertan, London School of Economics unibertsitatean ikasketak burutu zenituen.\nHura izan zen nire lehen pausua Zuberoako pastoral eta maskaraden inguruan. Unibertsitate honetan tesi bat egin nuen, eta landutako gaia Zuberoako pastoralak izan ziren, agerikoa zen politika eta kulturaren arteko harremana, alegia. Hala ere, lana modu egokiago batean egin ahal izateko Zuberoara ÑMuskildiÑ mugitzea erabaki nuen, eta bi urtez egon nintzen bertan.\nZein izan zen lan honetatik ateratako ondorioa?\nNire ustez deigarriena da, antzezlanen atzean mezu pedagogiko dagoela da, irakaspenen bat adierazten dutela. Pastoralek historia dute mintzagai, eta egileak beti kezkatuak agertzen dira Euskal Herriko historiarekiko, bai azken urteetakoak, baita hasierako haiek ere. Garaian garaiko kezka soziokulturala, politikoa eta ekonomikoen ispilu dira, eta zerbait erakusten saiatzen dira.\nZuberoan, bai abertzaletasunak bai euskarak beherakada izugarria izan dute...\nHala da, bai. Baina hala ere, bai pastoral, bai eta maskaradetako heroiak euskaldunak izaten jarraitzen dute eta gaiak abertzaleak. Antolatzaileek argi ikusten dute, festa hauetan giroa euskalduntzeko aukera paregabea dutela. Euskaraz bizitzeko eta hitzegiteko leku egokia direla, hain agortua dagoen giro euskaldunari bultzadatxo bat emateko aukera dutela. Kasu honetan irakaspena euskal komunitatea berrantolatzea litzateke.\nBertako arte eszenografikoen arteko nahasketa da. Musika, soinua, mozorroak, dantza, bertsoak, antzerti-kodeak... Lan handia hartzen dute prestaketetan. Beraientzat, antzezpen bakoitzean herriaren izena dago jokuan. Beraien prestigio eta duintasuna daude jokuan. Gainera, ikuslegoa gaian jantzia da. Kode estetikoak: gorputzaren jarrera... gauzak esateko ordena errespetatu den edo ez, dena epaitua izaten da. Azken aldaketa emakumearen parte-hartzea da. Momentu honetan, aldaketa honek maskaradak duen interpretazioan izango duen eragina ikertzen ari naiz.\nZuberoako talde bat Anoetara dator azaroan maskarada bat antzeztera.\nBai. Nik bertan ditudan ezagun batzuekin hitz egin nuen lehenik. Hortik aurrerako lanak, Mikel Errazkinek eta bere lan taldeak egin ditu. Hala ere, hemen antzeztuko dena maskaradaren moldaketa bat izango da.\nZertan ari zara orain lanean?\nLehen aipaturiko ikerketa egiteaz gain, datorren astean Donostian egongo diren hitzaldi batzuk prestatzen ari naiz. Ondare kulturalari buruzko kongresu bat da. Turismoa, landa garapena eta nortasun kulturala aztergai izango dituena.


Txurrukak ilusioz zuzendu du banda lehen aldiz, Gonzalez Chirlaqueren besarkada eta batuta jaso ostean - Bergara - Goiena.eus\nTxurrukak ilusioz zuzendu du banda lehen aldiz, Gonzalez Chirlaqueren besarkada eta batuta jaso ostean\nAmaia Txintxurreta 2019-01-27 14:13\nEkainetik aurrera bandako zuzendari berria izango denak kontzertuaren aurretik adierazi du "urduri, baina ilusioz" zegoela, eta herritarren txaloek erakutsi dute ondo baino hobeto zuzendu duela bere lehen abestia publikoaren aurrean.\nEnrike Txurrukak hartuko du Alfredo Gonzalez Chirlaqueren Bergarako Musika Bandako zuzendari kargua ekainean. Dena dela, soraluzetarrak gaur estreinakoz zuzendu du abesti bat jendaurrean. Eguerdian Udal pilotalekuan eman duten kontzertuan izan da hori. 500 lagun inguru joan dira emanaldiaz disfrutatzeko asmotan.\nBandako musikariak euren lekuetan zeudela eta publikoa ere dagoeneko lekuak hartuta zegoela, musikariek zutik hartu dituzte jendaurrean Gonzalez Chirlaque eta Txurruka. Publikoa agurtu dute biek eta Gonzalez Chirlaquek batuta eskutan hartu du gero. Besarkada estu bat eman dio Txurrukari eta horren ostean batuta eman dio. Gonzalez Chirlaque publikoa egoten den lekuan eseri da, eta Txurrukak hartu du zuzendari kargua. Donostia kantua zuzendu du eta herritarrek txalo zaparradarekin erantzun diote. Ondoren, Gonzalez Chirlaqueri eman dio berriro batuta, eta musikari postua hartu du orain arte moduan Txurrukak. Gaur egungo zuzendariak jarraitu du gainontzeko kantuak zuzentzen.\nBergarako Musika Bandak hainbat emanaldi izango ditu aurten ere. Hauek dituzte aurreikusita:\nMartxoaren 1ean, Aratusteetako kontzertua Udal pilotalekuan.\nApirilaren 7an, kalejira eta kontzertua Udal pilotalekuan.\nMaiatzaren 12an, kontzertua Udal pilotalekuan.\nEkainaren 7an, Bergarako jaietan, kalejira.\nEkainaren 9an, Bergarako jaietan, kontzertua Espoloian.\nEkainaren 23an, kalejira eta kontzertua Espoloian.\nUztailaren 21ean kalejira eta kontzertua Udal pilotalekuan.\nIrailaren 15ean, San Martin jaietan, danborrada.\nIrailaren 16an, San Martin jaietan, kalejira eta kontzertua San Martin plazan.\nUrriaren 20an, kontzertua Osintxuko frontoian.\nAzaroaren 24an, Santa Zezilia egunez, kalejira eta kontzertua Udal pilotalekuan.\nAbenduaren 21ean, Gabonetako kontzertua, Udal pilotalekuan.


Alex Uranga, bodyboarderra\nGorka Zabaleta - Baleike. Ohi baino lehenago amaitu da aurten Munduko Bodyboard Zirkuitua, baina Alex Urangak (Zumaia, 1989) badu etxera pozik bueltatzeko arrazoirik, uda osoa munduko bazter batetik bestera ibili ostean: bosgarren amaitu du Munduko Bodyboard Zirkuitua. «Azterketak gainditzen direnean bezala, ondo egindako lanaren sentsazioa daukat, jarritako helburuak bete ditut». Portugaldik lehiaketaz asetuta bueltatu da, buruari atseden pixka bat emateko premiarekin, baina gorputzak itsasoa eskatzen dio, eta ezin olatuen deiari muzin egin. Elkarrizketarako hitzordua itsasgoraren arabera jarri du. Grabagailua itzali bezain pronto han sartu da, Itzurungo olatu artera.\nHirugarren denboraldia duzu maila gorenean, eta bosgarren postuan amaitu duzu urtea. Oso goian jarri duzu langa…\nDenboraldi osoan oso erregularra izan naiz, aurten hori lortu dut. Lehenengo proban, Hawaiin, bosgarren sailkatu nintzen eta horri eusteko kapaz izan naiz. Zirkuituko azken txapelketara, Sintrara (Portugal), sailkapen nagusia irabazteko aukera txiki batekin iritsi nintzen, eta sentsazio hori oso polita izan da.\nAurreko negua oso berezia izan zen Euskal Herrian, olatuak nahi adina izan zenituzten entrenatzeko. Hori nabaritu al duzu?\nBai, neguan oso ondo prestatzeko aukera izan nuen, ikaragarria izan zen. Horrek lagundu zidan Zirkuituari indartsu heltzen, goian egoten. Eta horrek ikuspuntua erabat aldatzen dizu. Nire lehenengo bi urteetan maila gorenari eustea zen erronka, sailkapeneko azken postuei ihes egitea. Baina aurten, neure burua bost onenen artean ikusteak indartsuago egin nau. Energia gehiago ematen dizu, konfiantza duzu zure buruarengan, eta zure surfa seguruagoa da, edozein olatu hartzeko gai zara.\nOtsailean Hawaiiko proba jokatu zenean, artean ez zegoen garbi Munduko Zirkuituak aurrera egingo ote zuen.\nArazoak egon dira, bai. Iaz arte IBA izeneko erakundeak antolatzen zuen, baina krisi ekonomikoak ez zuen batere lagundu, eta babesle asko galdu ziren. Azkenean, zorionez, bodyboardlari batzuek sortutako APB erakundeak hartu du ardura, eta lortu da gutxienez bost proba antolatzea eta zirkuitua osatzea. Datorren urterako hobetzea eta zabaltzea da asmoa. Tahitin, Malvina Uharteetan eta Frantzian probak antolatzeko aukera dago.\nHasieran egon ziren zalantza horiek medio, izen handia duten rider batzuek parte ez hartzea erabaki zuten txapelketan. Haien falta sumatu al duzue?\nDudarik ez. Australiarrak bota ditugu faltan batez ere: Dave Winchester, Jake Stone, Michael Novy… Haien partez brasildar gehiago sartu dira aurten, eta mailan nabaritu da. Txapelketak behar ditu, eta seguru datorren urtean bueltatuko direla.\nLehiaketa ohi baino lehen bukatu da. Zer gertatu da Frontoneko txapelketarekin?\nPena izan da Frontoneko (Kanariar Uharteak) txapelketa bertan behera gelditzea. Oso berezia zen denontzat, azken proba izanik, han erabakitzen zelako txapelduna, eta gainera bodyboarda zer den inon baino hobeto ikusten delako. Ikusgarria da. Zoritxarrez, probaren bultzatzaile eta babesle nagusia zena hil egin da, eta dena airean gelditu da. Bazuten maila apalagoan antolatzeko aukera, baina nahiago izan dute aurten bertan behera utzi. Ea hurrengorako martxan jartzen duten.\nHurrengo urterako zer helburu jarriko diozu zeure buruari? Akaso, Zirkuituko proba bat irabaztea?\nIrabaztea beti da helburu, baina bai, bada garaipenen bat lortzeko garaia. Hala ere, ez da batere erraza. Zirkuituan badago jendea urte asko daramatzana, hirugarren amaitu izan duena sailkapen nagusian, eta oraindik probarik irabazi ez duena. Nik 2011n Reunion Irlan irabazi nuen, eta han zabaldu zitzaizkidan maila gorenerako ateak. Aurten Nazareko (Portugal) proba berezia irabazi nuen, eta horrek indar handia ematen dizu. Baina, bai, ea Munduko Zirkuituan beste garaipen bat lortzen dudan datorren denboraldian.


Gipuzkoa | Irutxuloko Hitza\nAsteazkena, 2013-05-22\tIrutxuloko Hitza\nEtiketen Fitxategia | Gipuzkoa\nLiburuaren Nazioarteko Eguna dela nabari da Gipuzkoa PlazanBy Estitxu Zabala on 2013/04/23 in Kultura Liburuaren Nazioarteko Eguna da gaur. Ospakizunarekin bat eginez, liburu azoka antolatu dute aurten ere Donostia Kulturak eta Gipuzkoako Liburudenden Elkarteak. Gipuzkoa plazan herritarrak aurrera eta atzera dabiltza, izan ere, Aldundiaren eraikinaren aurrean hainbat postu jarri dituzte liburu saltzaileek. Haur eta gazte literatura, eleberriak, historia liburuak, sukaldaritzakoak, hiztegiak… denetik topa daiteke. Jende askok hartu ditu liburuak [...]\nGipuzkoako Trainerilla Txapelketan dabiltza Donostiarrako arraunlariakBy Estitxu Zabala on 2013/04/22 in Kirola Behin batel denboraldia bukatuta, aurten ere abian da trainerillen denboraldia. Joan den asteburuan bertan hasi zen Gipuzkoako Trainerilla Txapelketa, eta lehen aldiz bertan parte hartzen ari dira Donostiarrako arraunlariak. Donibane Lohitzunen izan zen larunbateko lehia, eta Zarautzen igandekoa. Bi egun horietan, Donostiarrak hiru trainerilla uretaratu zituen; lehenak, txapelketan parte hartu zuen, eta beste biek, federazio [...]\nLagun Aro GBCren posterra klubaren bulegoan eskura daitekeBy Irutxuloko Hitza on 2013/02/26 in Kirola Eskuragarri jarri du Lagun Aro GBCk 2012-2013 denboraldiko poster ofiziala. Klubaren Anoetako bulegoan eskura daiteke dagoeneko. Larunbatean, Manresaren partida dela eta, Illunbeko dendan ere posterra hartzeko aukera izango dute zale eta bazkideek.\nMiguel Santos larri zauritua dagoBy Irutxuloko Hitza on 2013/01/10 in Kirola Miguel Santos Gipuzkoa Basketeko ohorezko presidenteak auto istripu bat izan du, eta larri zauritua dago. Etxegarateko mendatea igotzen ari zela izan du istripua gaur goizean, autoan zihoala. Bere autoa irauli egin da, eta lehenik eta behin istripua izandako tokian bertan artatu dute. Ondoren, Donostia Ospitalera eraman dute eta Zainketa Berezien gunean daukate. Ertzaintzak ikerketa ireki [...]\nLagun Arok Bartzelona bisitatuko duBy Irutxuloko Hitza on 2013/01/04 in Kirola Lagun Aro GBCk ez du lan erraza izango igandean, Bartzelona handiaren Palau bisitatuko baitu 12:00etan izango duen ACB Ligako partidan. Errege Egunean zaleek ez dute etxetik atera beharko partida ikusteko, ETB1ek lehia zuzenean eskainiko baitu. Kataluniako taldeak partida bat baino gehiago galdu du aurten etxean, eta zazpigarren postuan dago, jokatutako 15 partidetatik 8 irabazita eta [...]\nGaztetxoen Elkarteak odol emaileekin bat egin duBy on 2012/07/19 in Gizartea Gipuzkoako Odol Emaileen Elkarteak milioigarren odol ateratzea egingo du abuztuan. Hori irudikatzeko Gaztetxoen Elkarteko haurrek ekintza egin dute Kontxa hondartzan. Kapela eta motxila gorriak soinean, odol tanta baten forma osatu dute 250 bat haurrek itsasbazterrean.\nGipuzkoa eta Santiagoren arteko lotura aztertuko dute Mundo Nuevo elkarteanBy on 2012/07/17 in Gizartea Amarako Santiago Apostoluaren elizaren 50 urteak ospatzeko, Gipuzkoa eta Santiago jardunaldi kulturalak antolatu ditu Mundo Nuevo elkarteak. Honek, Amara kaleko 23an duen egoitzan hainbat ekimen egingo dituzte. Ostegunean, Done Jakue Bidean dauden Gipuzkoako hainbat ostatuen aurkezpena egin, eta erromesek euren bizipena azaltzeko aukera izango dute, 20:00etan hasita. Hilaren 23an, berriz, elizaren azalpen sinboliko-erlijiosoa egingo dute, [...]\nEspero zutena baino gehiago saltzen ari diraBy Estitxu Zabala on 2012/07/10 in Kultura, Paperekoa Liburu eta disko azoka ekainean zabaldu zuten Gipuzkoa plazan, eta saltzaileen esanetan, krisia eragin txikia izaten ari da; uztailaren 15a arte 40 erakusleen postuak bisitatzeko aukera egongo da Euskadiko Liburu Ganbarak antolatuta, aurten ere Gipuzkoa plazan liburu eta disko azoka jarri dute, ekainaren 29tik uztailaren 15a arte. Guztira, 38 postutan banatutako 40 erakusle daude, eta [...]\nDonostia, Gipuzkoa eta Euskal Herria ezagutzeko ateaBy Xabier Etxabe on 2012/07/05 in Bestelakoak Gipuzkoako Foru Aldundiko Berrikuntza, Landa Garapen eta Turismo Sailak Gipuzkoan turismoa sustatzeko hitzarmena sinatu du lurraldeko hamar eskualderekin eta Donostia Turismorekin, elkarlanean aritzeko. Aldundiak, denera, 528.000 euro bideratuko ditu. Kopuru horretatik 100.000 euro Donostia Turismok jasoko ditu promozio ekintzak laguntzeko. Beste 180.000 euro aldundiak eta Donostia Turismok adostutako ekintza eta produktuak merkaturatzen laguntzeko baliatuko dute. [...]\nAlkorta hirugarrena izan da Gipuzkoako Azkartasuneko Sega TxapelketanBy Estitxu Zabala on 2012/07/02 in Kirola Euskadiko Sega Txapelketako finalerako sailkatzea lortu du Egiakoak Zizurkilgo Nekola baserriko soroan, Gipuzkoako Azkartasuneko Sega Txapelketa jokatu zuten atzo, gizonezko eta emakumezko mailetan. Hiru segalariko txandatan aritu ziren lanean 15 lehiakideak, gizonezkoak eta emakumezkoak tartekatuz. Belarra egoera aproposean zegoen, eta 200 ikusle inguru hurbildu ziren. Gizonezkoetan, bederatzi segalari aritu ziren lehian, eta Mikel Alkorta egiatarra [...]\nLaburrakUdal gobernuak Kohesio Funtsaren laguntza guztiak erabiliko ditu\nUrtekaria 2012\tPopularrak Ekarpenak Izagirre: “Reala handia da, baina zuek handiagoa egiten duzue”\nZaharren egoitzako langileek greba mugagabean jarraitzen dute\nEaso plazako landare-hesiak kendu dituzte\nTweetstream\tViewing item 1 to 5 (of 5 items) Unai Oiartzun posted an update 8 hours, 57 minutes ago\nAitor Manterola posted an update in the group Futbolsofatzen 9 hours, 56 minutes ago\nUrtzi Urkizu posted an update 10 hours, 15 minutes ago\nArkaitz Basterra euskal zinemagilea umorezko film bat egiten ari da Pragan. Proiektuan ekonomikoki laguntzeko eskaera egiten die ikusleei bideo honetan:\nIker Aranburu posted an update 10 hours, 52 minutes ago\nPlantoa egingo diote bihar sindikatuek Eusko Jaurlaritzari. Funtzio Publikoko Mahai Orokorreko bilerara deitu ditu, baina ELAk, LABek eta UGTk iragarri dute ez direla joango, Jaurlaritzak lanaldia luzatzen duen dekretua bertan behera uzteko asmoa adierazi ez duelako. CCOOk ere hanka egin zuen azken bileran, baina bileran parte hartuko du.\nIker Aranburu posted an update 11 hours, 32 minutes ago\nGeneralitateak berritu du defizit fiskalaren datua, 2010ko zenbakiekin. Andreu Mas-Colell Ekonomia kontseilariaren arabera, Katalunian zergetan bildutako 16.543 milioi euro ez ziren han gastatu. Kataluniaren barne produktu gordinaren %8,5 da, azken urteotako %8,1eko batez bestekotik gora. Diru hori Osasuna, Ongizatea eta Hezkuntza sailaren…\nKirolaDarly Zoqbik Bera Bera eskubaloi taldeko atezaina izateari utziko dio\nRealak baieztatu egin du Montanierrek taldea utziko duela\nBera Bera EHU saskibaloi taldeak Emakumeen Espainiako Bigarren Mailara igotzea lortu du\nDatorren igandean hasiko da Evaristo Aiestaran II. Pilota Txapelketa Añorgan\nKulturaOlatu Talkako azken ekimenak aurkeztu dituzte\nDanbor Martxara deitu dute Kultur Aniztasunaren Nazioarteko Egunean Euskadiko ikuskizun onenaren saria lortu du Ertza konpainiak Leioako Umore Azokan\nAisiaKirola eta euskara, Deustuko Unibertsitatean


Aritz Moreno zinemagileari elkarrizketa 'Ventajas de viajar en tren' filmaz\nAritz Moreno: 'Oso film askea da ‘Ventajas de viajar en tren’'\nDonostiar zuzendariak bere lehen film luzea estreinatuko du ostiralean, azaroak 8, Antonio Orejudo madrildar idazlearen eleberrian oinarrituta eta luxuzko antzeztalde batek babestuta.\nAritz Moreno "Ventajas de viajar en tren" filmaren zuzendaria. Argazkia: David Herranz.\n'Ventajas de viajar en tren', 'El hoyo' eta 'Paradise Hills', Sitgesen lehian\nAritz Morenok 'Ventajas de viajar en tren' filmatzen bukatu du\n'Ventajas de viajar en tren', Aritz Moreno donostiarraren lehen film luzea\nAritz Morenok (Donostia, 1980) berebiziko erronka jarri dio bere buruari, lau film labur egin ondoren, lehen film luzeari ekiteko: “Ventajas de viajar en tren” Antonio Orejudo madrildarrak 2000. urtean kaleratutako eleberri eragabea zinemaratzea.\nMorenok, nolanahi, ez du amildegian behera bakarrik jauzi egin azaroaren 8an Hegoaldeko zinema aretoetara eramango duen bide honetan, ezpada mugako pelikula honetako pertsonaia bitxiak gorpuzten dituen antzeztalde oparo eta ospetsu batek inguratuta: Luis Tosar, Pilar Castro, Ernesto Alterio, Quim Gutierrez, Belén Cuesta, Macarena Garcia, Javier Godino, Ramon Barea, Antonio de la Torre eta Ingrid García-Jonsson.\nMorenorekin hitz egin dugu, eta gustura aurkitu dugu, sinesgarritasunaren gainetik (sinesgarritasuna gainbaloratuta dagoela esaten da istorioan) fikzioaren indarra suharki goratzen duen pelikula honetan, zeinak EiTBren parte-hartzea duen, egindako lanarekin.\nArgazkia: David Herranz.\nNola egin zenuen topo Antonio Orejudoren eleberriarekin? Zergatik iruditu zitzaizun ideia ona zinemara eramatea?\nLeire Apellanizekin (pelikulako ekoizlea) Señor y Señora gure ekoiztetxea ireki eta gutxira, berak liburua irakurri zuen, eta bulegora ekarri zidan. Irakurtzeko esan zidan, oso ondo zegoela, nahiz eta berak han ez zuen inongo pelikularik ikusten.\nIrakurri nuen, eta izugarri gustatu zitzaidan, nire liburu gogokoenetako bat da, baina, nolabait, nik bai ikusi nuen pelikula hor, oso pelikula berezia baina piloa gustatzen zitzaidana.\nGenero nahasketak eta horren umore beltz bereziak erakarri gintuzten. Oso erronka motibagarria zen.\nEleberriko istorioa konplexua da, istorio mordoilotuak ditu eta egitura ia kaotikoa. Zer izan zen zailena gidoia idazteko orduan?\nGezurra badirudi ere, zailena ez zen izan istorioen katramila, hori eleberriak berak eman baitzigun. Hautaketa prozesua izan zen zailena, pelikulan zer sartuko genuen eta kanpoan zer utziko genuen aukeratzea. Lehen lanketa bat egin nuen, hogei edo hogeita hamar orritan, lan hori egiteko, eta gero Javier Gullon sartu zen proiektuan.\nZergatik aukeratu zenuten Gullon egokitzapenerako?\nNi ez naiz gidoigilea, eta Leireri esan genion norbait indartsua behar genuela lan horretarako. Zerrenda bat egin genuen, gure gidoigile gogokoenekin, eta, nolako proiektua zen pentsatuta, Gullon lehena zegoen bertan, “Enemy” filmean Saramagoren eleberri bat egokitzen egin zuen lanagatik, besteak beste.\nMailez jarri ginen berarekin harremanetan, eleberria bidali nion eta berehala eman zigun baiezkoa. Lan izugarria egin duela uste dut, oso egokitzapen fidela, batzuek hori ezinezkoa zela uste bazuten ere, eta egin behar izan ditugun aldaketak oso ondo integratuta daude.\nNola landu duzu proposamen bisuala horren pelikula zororako?\nProposamen bisuala edukiaren mailan egon behar zela iruditzen zitzaidan, muturrekoa izen behar zela, baina tonua, aldiz, ahalik eta neurritsuena izan behar zela uste nuen, gehiegi ez desfasatzeko.\nGure asmoa zen ahalik eta errealismo handiena ematea, istorioa zoroa dela onartuta ere. Horregatik, apustu garrantzitsua dago, kameraren atzeko lan oso pertsonal eta indartsua, baina tonuari eta aktoreen lanari dagokienez kontrakoa landu dugu, neurritasuna.\nTonuaz ari garela, istorioak oso gai garrantzitsu eta pisuzkoak jorratzen ditu, hala nola erotasuna bera, tratu txarrak, umeen esplotazioa… Komedia horrelakoei heltzeko lurralde egokia iruditzen zaizu?\nBai, dudarik gabe. Komediatik, gai serioak jorra daitezke, eta, gainera, beroriekin urrunago heldu. Oso serio hartu ditugu gai horiek, komediatik, eta pelikulak salaketa kutsu handia dauka.\nPelikulak asko eskatzen dio ikusleari, bai formari bai ikusizko itxurari dagokienez. Zer harrera izan du filmak orain arte?\nEgia esan, oso positiboak izan dira eta oso pozik gaude. Sitgesen, asko gustatu zitzaien, nahiz eta egia den publiko hori horrelako pelikulen aldekoa dela eta, ikusi dituztenak ikusita, gure filma gutxi irudi liezaiekeela.\nHalere, aurrekoan, adibidez, Opera Prima Tuterako jaialdian proiektatu zuten, publiko erabat ezberdinaren aurrean: senar-emazteak zeuden, jende nagusia. Nik ikusmin handia nuen eta beldur nintzen, baina asko gustatu zitzaien, eta antolatzaileak ere harrituta geratu ziren.\nAzkenean, “publiko guztientzako moduko” pelikula izango da…\nHain zuzen ere, Tuteran aurkeztu nuenean horixe esan nuen, pelikula berezi samarra zela… Baina gero ikaragarri gustatu zitzaien. Publikoa batzuetan umetu egiten dugula uste dut, eta ez da horrela, inolaz ere. Jendea horrelako pelikulak ikusteko prest dago, noski; eskertu egiten dituzte eta asko dibertitzen dira.\nZure lehen film luzean aktore oso ospetsuak izan dituzu inguruan: Luis Tosar, Belen Cuesta, Quim Gutierrez, Pilar Castro… Nolakoa izan zen beraiekin filmatzea? Erraza izan zen horrelako pelikula berritzailean parte hartzeko konbentzitzea?\nUste dut zorte handia izan nuela beraiekin guztiekin, zeren, inguruko profesionalik onenak izateaz gain, oso eskuzabalak baitira, jende atsegina, eta lehen unetik erabateko konfiantza jarri zuten nigan, nik oraindik zergatia oso ondo ulertzen ez badut ere.\nAsko lagundu zidaten pertsonaiak eraikitzeko orduan, eta ideiak ere eman zizkidaten hainbat sekuentziatarako, dena emanda.\nGuztiek zekiten, gidoia irakurri zutenetik, zelako pelikula egin nahi genuen, eta aurrerapausoa eman zutenetik % 100ean aritu ziren.\n“Ventajas de viajar en tren” fikzioaren gorazarrea da. Azkenaldian ikusi ditugun fikzioaren irakurketa okerren aurrean, zer deritzozu oraindik ere fikzioaren boterea aldarrikatu beharrari?\nNire ustez, ez da beharrezkoa pedagogia egitea, denok baitakigu zer den fikzioa eta zer ez den fikzioa. Eta argumentu hori erabiltzen duen jendeak ondo baino hobeto daki tranpa egiten ari dela, beste gauza batzuetarako erabiltzen dute.\nPelikula fikzioari buruzko jostailu bat da, pelikula bat dela ondo dakien pelikula bat, eta une oro ari zaizu hori aurpegira esaten. Baina, hala ere, ikusleak jolastu egiten dira, eta pelikulak harritu eta beldurtu egiten ditu.\nPosterrean bertan jarri dugu: “sinesgarritasuna gainbaloratuta dago”.\nZer bide aurreikusten diozu eta opa diozu filmari?\nEgia esan, pozik nago, oso kontent. Egin nahi genuen pelikula egin dugu, eta zaila zen. Oso pelikula askea da, eta zorte handia eduki dut horrela egin ahal izan dudalako.


Euskal enpresen konfiantza, 2020ko hirugarren hiruhilekoari begira, mailarik apalenean dago — LABORAL Kutxa\n2 urria, 2020 | argitaratuta LABORAL Kutxa\nPandemiak azken hilabeteetan izan duen bilakaera ikusita, euskal enpresek ezkor jarraitzen dute datorren hiruhilekorako aurreikuspen ekonomikoei dagokienez. Euskal Autonomia Erkidegoko (EAEko) enpresen konfiantza-indizeak apur bat gora egin du aurreko hiruhilekoarekin alderatuta (segida historikoko baliorik txikienera iritsi zen orduan: 22,6 puntu), eta % 30,8koa izan da. Dena den, balio hori uzkurtze-eremua mugatzen duen 50 puntuen mailatik oso behera dago.\nEAEn jasotako balioa bat dator beste eremu geografiko interesgarri batzuetan bildutako datuekin. Hala, Espainian, esaterako, % 48,4koa izan zen abuztuan. Baina Euroguneko balioaren azpitik gelditu da, hori % 51,9koa izan baitzen maiatzean.\nEzkortasunaren atzean ziurgabetasun-egoera dago, ez jakitea pandemiak datozen hilabeteetan zer bilakaera izango duen, ez COVID-19aren berragertzeak ekonomian eta osasunean zer eragin izango duen, LABORAL Kutxako Ikerketa Departamentuak egindako azterketan jasota dagoenez. Enpresentzat zalantzaz eta zailtasunez beteta dagoen panorama horren aurrean, ezkortasuna nagusitu da inkesta osatzen duten balio guztietan.\nEgoera ekonomikoak okerrera\nDaturik esanguratsuenak erakusten duenez, inkesta egin duten 400 enpresetatik % 71,1ek —hiru herenak ia-ia— uste du egoera ekonomikoak okerrera egingo duela datozen hiru hilabeteetan; % 4,2k bakarrik erantzun du egoera hobea izango dela urtea amaitzerako, eta, % 24,7ren iritziz ez da aldaketarik egongo.\nFakturazioko eta jarduerako aurreikuspenak\nFakturazioak datozen hilabeteetan izango duen bilakaerari buruzko aurreikuspena ez da berdin-berdina: inkestari erantzun dioten enpresen erdiak baino gehiagok (% 53k) esan du aurreko hiruhilekokoa baino apalagoa izango dela, % 13,6ren arabera hobera egingo du eta ehuneko garrantzitsu batek (% 33,4k) dio fakturazioan ez dela aldaketarik egongo.\nDatu horrekin bat, inkesta egin duten enpresen % 59,3 ezkor azaldu da jardueraren bilakaeraz galdetuta, eta orain artekoa baino okerragoa izango dela deritzo. Aitzitik, % 9,8ren ustez jarduerak bilakaera ona izango du, eta gainerako % 30,9ak ez du aldaketarik espero.\nEskabideen eta prezioen bilakaera\nFakturazioaren eta enpresa-jardueraren portaera baldintzatzen duten parametroen artean daude eskabideen eta prezioen bilakaera. Ildo horretan, adierazgarria da inkesta egin duten enpresen erdiak baino gehiagok (% 51,7k) eskabide-mailaren beherakada iragarri izana. % 12k, berriz, hobekuntza espero du, eta, % 36,3ren iritziz ez da aldaketarik egongo. Prezioen inguruan ez dago horrenbesteko iritzi-aniztasunik: % 60,3ren ustez ez dira aldatuko, eta % 36,3k dio prezioek behera egingo dutela krisiaren eraginez.\nEragiketen errentagarritasuna eta inbertsioa\nDatorren hiruhilekora begira eragiketek izango duten errentagarritasunari erreparatuta, enpresen artean bi iritzi nagusi daude: % 48,9k uste du eragiketek balio txikiagoa izango dutela, eta, % 44,8k, berriz, ez du aldaketarik espero. % 6,3 baikor azaldu da.\nEkonomiaren bilakaeraren inguruan ziurgabetasuna nagusi denez, enpresek atzeratu egin dituzte inbertsio-planak, zalantzak argitu arte. Inkestaren arabera, enpresen % 44,2ren iritziz inbertsio-mailak behera egingo du datorren hiruhilekoan zehar, % 48,5ek dio ez dela aldaketarik egongo eta % 7,3k gorakada espero du.\nParametro horiek guztiak kontuan hartuta, enpresa gehienek (% 60,6k) lanpostuei eusteko asmoa azaldu dute, % 30,6, berriz, plantilla murriztuko duelakoan dago, eta, % 8,8k langile gehiago hartuko duela aurreikusi du.\nEsportazioen bilakaera eta beste datu batzuk\nEnpresen konfiantza-indizeaz gain, beste adierazle osagarri batzuk ere hartu dira kontuan LABORAL Kutxak egindako inkestan, lagungarri direnak gaur egungo agertoki ekonomikoa eta datozen hilabeteetarako aurreikuspenak zehazteko. Adierazle horietako bat da enpresek 2020an zehar izan duten esportazio-maila: inkesta egin duten enpresa gehienek, % 47,3k, adierazi dutenez, kanpora egindako salmentek behera egin dute aurreko urteko datuekin alderatuta. % 37,8k erantzun du aurreko mailari eustea lortu duela, eta % 14,9ren esanetan esportazioek hobera egin dute.\nUrtean zehar pandemiak gehien kaltetu duen alderdietako bat I+G+b arloko inbertsioak dira: inkestan parte hartu duten enpresen artean ia % 75ek onartu du salmenten % 0 eta % 1 artean bideratu duela aipatutako arlora; % 9,4k salmenten % 5 baino gehiago inbertitu du I+G+b arloan.\nBezeroei kobratzeko epeari dagokionez, enpresen % 67,5ek ez du aldaketarik nabaritu; % 27,3k, aldiz, epe hori zabaldu behar izan du eta % 18,8ren ustez hobera egin du.\nAzkenik, osasun-krisiak ez du eraginik izan banku-finantzaketa lortzeko orduan, inkesta egin duten enpresa gehienen iritziz. Finantzaketa-formula horrek urtean zehar ez duela aldaketarik izan uste du inkesta egin duten enpresen % 65,6k; hobera egin duela deritzo % 18,8k, eta % 15,6ren arabera okerrera egin du.\nInformazio gehiago nahi baduzu esteka honetan deskarga dezakezu.


naiz: agenda - Antzeztaun\n2017/10/06 - 2017/10/28\nUrriaren 6tik 28ra bitartean, Antzeztaun antzerki, ipuin, klown eta zirko zikloa ospatuko da Ataunen.\nHasteko, urriaren 6an, 17:00etan, Joxemiel Barandiaran eskolan, Sarini Circusen eskutik ‘Txoriak txori’ zirko ikuskizuna izango da. 7an, 22:00etan. Troskaeta tabernan, Joseba Usabiagak eta Iñaki Santosek ‘Ni ala zu’ ikuskizuna eskainiko dute.\nHurrengo saioa urriaren 21ean izango da, San Gregorioko plazan 17:00etan, non Cía. Trotamundosek ‘Kutxa baten istorioak’ ikuskizuna antzeztuko duen. 22an, 17:00etan Ataungo udaletxeko ganbaran, Nerea Ariznabarreta eta Mariano Hurtadoren eskutik ‘Ezberdin bezain eder’ ikuskizuna ikusiko da.\nGainera, urriaren 27an, Artadi kultur elkartean 22:00etan, ‘Erbeste’ ikuskizuna eskainiko du Anodino Teatrok. Eta bukatzeko, 28an, 17:30ean, Ataungo Hiru Txilipurditan egitasmoak ‘Ikuskizun ibiltaria’ egingo du San Martin auzoan zehar.


Batman Lego Filma: Hasieratik harrapatuko gaituen dibertsio zoragarri bat — Zinema Uneak\nBatman Lego Filma: Hasieratik harrapatuko gaituen dibertsio zoragarri bat\nBatman Lego filmari buruzko kritika\nEpaia: Oro har, Batman Lego Filmaz hitz egiten gaituzten lehenengo aldian bi galdera etortzen zaizkigu burura: “Beharrezkoa zen Lego Filmaren ildoa eta arrakasta jarraituz nahi duen pelikula berri bat?”, eta “Zer motatako lana ikusiko dugu: Lego bezalako film baten aurrean gaude edota Batmanen unibertsoko ekoizpen baten aurrean?\nBi galdera horien erantzunak dira filmaren maila emango digutenak. Beharrezkoa? Agian, zergatik ez? Jatorrizko pelikularen umorea eta xarma ganberroa mantentzen dituenez eta oraindik dibertigarriak direnez, baietz esango nuke. Eta zer motatako filma? Izenburuak argi esaten du: Batman protagonista duen Lego Filma bat da. Zergatik aukeratu behar dugu bietako bat, eta ez bien onena hartu eta nahastu? Hor dago koska. Zaldun ilunaren oinarriak ahaztu gabe, Lego Filmak finkatu nahi duten umore eta giro ganberroa ere aurkituko dugu. Biak pare-parean, biek Batman Lego Filma zoragarria bilakatzen dutelarik.\nHasierako logotipoak ikusten ditugun unetik, Batman Legoren ahoberokeria dibertigarriaren lekuko izango gara. Ez dut uste pelikulak irauten dituen 120 minututan Batman pertsonaia guztiz isiltzen denik, eta gidoia bikaina denez oso ondo pasako dugu horrekin. Hori bai, harropuzkerian azpian bakardade kutsu bat ikusiko dugularik. Eta hor dago koska ere. Erokeria baten aurrean gaude bai, baina azpitik Legok luzatu nahi dizkigun ideiak ezkutatu gabe: Lagunik gabe, familiarik gabe, ez gara ezer.\nAmaitzeko, goraipatu beharrekoa da filmaren hasiera. Lego Filmek ezarri nahi duten umore maltzur horren adibide bikaina; eta ez nauzue sinesten, gogoratu hitz hauek Batmanen komiki unibertsoko gaizkile guztien aurkezpena ikustean. Zoragarria bezain burugabea.\nOnena: Batman, Robin, Alfred, Barbara, Joker, Batmanen aurkari trakets guztiak,… baina pertsonai guzti hauen gainetik, Gune Fantasman biltzen diren Warner unibertsoko maltzur guztiak.\nTxarrena: Agian, une batzuk gehiegi luzatu dituztela inoiz heltzen ez den txantxa bikaina lortu nahian.\nIzenburua: Batman Lego\nGidoilaria: Seth Grahame-Smith, Chris McKenna, Erik Sommers, Jared Stern, John Whittington, Bob Kane, Bill Finger\nAntzezleak: Jenny Slate, Ralph Fiennes, Zach Galifianakis, Rosario Dawson, Will Arnett, Michael Cera\nOso dibertigarria da, eta gomendatzen dizuet euskaraz ikustea… Bikoizketa itzela egin dute!


Odol ematea, 18:00-20:30 artean anbulatorioan - Usurbil - Noaua.eus\nOdol ematea, 18:00-20:30 artean anbulatorioan\nNoaua Aldizkaria 2019-07-08 10:11\nUsurbilgo Odol Emaileen Elkarteak finkatua du bi hilean behin deitzen duen hurrengo hitzordua. Odola emateko aukera, astelehen honetan (uztailak 8) 18:00-20:30 artean anbulatorioan.\nUsurbilgo Odol Emaileen Elkartetik haien jarduera ezagutarazi eta usurbildarron laguntza eskatu nahi digute, denok bizi ahal izateko ezinbestekoa dugun odola ematen hasi edo segitzeko. “Denok gara hartzaile potentzialak; izan gaitezen emaile errealak!”.\nAipatu elkartetik NOAUA!ri adierazi diotenez, “normaltzat hartzen dugu istripu, ebakuntza edo gaixotasunen baten ondorioz odola behar izanez gero, medikuek hura eskura izatea. Odol-erreserbak agorrezinak izango balira bezala! Eskubidetzat jotzen dugu, baina oraindik behintzat odola ez da laborategian ekoiztu daitekeen ondarea; denon zainetan dagoenak egiten du posible besteentzako bizi-aukera hori”, ohartarazi dute Usurbilgo Odol Emaileen Elkartetik.\nOdol emateak beherantz\nKezka agertzen dute, odola beharrezkoa izan arren, odol emate kopuruak behera egin duelako azken urteotan Gipuzkoan. “Batez ere 22-34 urte arteko odol-emaile kopuruan nabaritzen da murrizketa hori. Usurbilgo datuek ere joera bera islatzen dute, eta esaterako, 2017an eta 2018an odol emaileen elkarteak esperotakoak baino 75 emaile gutxiago izan ditugu”, zehaztu dute.\nHorregatik usurbildarrak odola ematera animatzen gaituzte. “Odol ematea 7-8 minututan egiten da, aurreko mediku kontsulta eta ondorengo mokadutxoa kontuan hartuta, 30 bat minutu behar dira. Gizartearekiko elkartasuna azalduz, Usurbilgo anbulategian egiten ditugun odol-emate egunetan bertaratzera gonbidatzen zaituztegu. Iaz, 143 usurbildarrek 253 emanaldi osatu zituzten. "Milesker guztioi!”.\nOdola emateak urtean sei konpromiso izatera lotzen gaitu. Urtarrila, martxoa, maiatza, uztaila, iraila eta azaroko lehen astelehenetan, 18:00-20:30 artean Usurbilgo anbulatoriora joatera. Gogoan izan, “18 urtetik gora izan eta osasun baldintza batzuk betez gero, edonor izan gaitezke emaile”.


Etxebizitzen salmenta %13,6 jaitsi zen hirugarren hiruhilekoan | Consumer\nEtxebizitzen salmenta %13,6 jaitsi zen hirugarren hiruhilekoan\n2007. urtearen erdialdean transakzioen gainbehera hasi zenetik, hiru hilabetean izan den jaitsiera txikiena da.\nEspainiako etxebizitza-salmentak 106.273 eragiketa egin zituen urteko hirugarren hiruhilekoan, hau da, 2008ko epe berarekin alderatuta, %13,6 gutxiago, eta aurreko hiruhilekoko transakzioekin alderatuta, %11,4 gutxiago, Etxebizitza Ministerioak argitaratutako datuen arabera.\nBeatriz Corredorrek zuzentzen duen sailak nabarmendu du uztailetik irailera bitartean kontabilizatutako kopuruak jaitsiera txikiagoa izan duela hiruhileko batean, 2007ko erdialdean transakzioen gainbehera hasi zenetik.\nTermino metatuetan, azken hamabi hilabeteetan (2008ko laugarren hiruhilekotik 2009ko hirugarrenera) 456.333 etxebizitza saldu dira, hau da, aurreko 12 hilabeteetan baino %27,7 gutxiago. Aurreko hiruhilekoan tasa hori -% 31,9koa zen.\n2009ko hirugarren hiruhilekoan saldutako etxebizitzetatik, 53.974 (%51) obra berrikoak izan ziren eta 52.299 (%49) bigarren eskukoak. Azken 12 hilabeteetan egindako transakzioei dagokienez, 252.816 etxebizitza eraiki berriak ziren, %30,8ko beherakadarekin, eta 203.517 bigarren eskukoak ziren, aurreko 12 hilabeteetan baino %23,4 gutxiago.\nLau autonomia-erkidegok bildu zuten hirugarren hiruhilekoan saldutako etxebizitza guztien %55,9: Andaluzia (20.664), Valentziako Erkidegoa (14.852), Katalunia (12.613) eta Madril (11.249). Probintzien arabera, transakzioen %40 Madrilen (11.249), Bartzelonan (7.708), Alacanten (6.957), Malagan (5.711), Valentzian (5.676) eta Murtzian (4.572) erregistratu ziren.\nAzken hamabi hilabeteetan, etxebizitzen salerosketak behera egin zuen autonomia-erkidego guztietan. Estatuko batez bestekotik gorako salmenta-beherakadekin, Balear Uharteak (-% 38,7), Gaztela-Mantxa (-% 37,4), Kanariak (-% 33,1), Asturias (-% 32,2), Andaluzia (-% 30,1), Valentziako Erkidegoa (-% 29,6), Gaztela eta Leon (-% 29). Estatuko batezbestekoaren azpitik zeuden Galizia (-% 27,5), Katalunia (-% 26,2), Murtzia (-% 25,7), Euskal Autonomia Erkidegoa (-% 23,6), Kantabria (-% 22,8), Madril (-% 21,4), Ceuta eta Melilla (-% 20,1), Extremadura (-% 18,9), Aragoi (-% 16,2)\nAzken hamabi hilabeteetan higiezin-transakzio gehien erregistratu ziren probintzia-hiriburuak hauek izan ziren: Madril (22.217), Bartzelona (9.078), Zaragoza (6.755), Murtzia (6.160), Sevilla (5.576), Valentzia, (5.136) eta Malaga (5.007). Probintzia-hiriburu ez diren udalerriei dagokienez, Torrevieja (2.466), Cartagena (2.348), Elche (2.230), Roquetas de Mar (2.226) eta Alcorcónen (2.177) saldu ziren gehien.\nerorketa etxebizitzak hiruhileko meses-eu transakzioak